title: Opettaja avaruudessa -ohjelma

text: Ensimmäiseksi opettaja-astronautiksi valittiin tammikuussa 1998 Christa McAuliffen varahenkilönä toiminut Barbara Morgan. Morganista tuli ensimmäinen opettaja-astronautti elokuussa 2007 hänen lennettyään STS-118 -tehtävässä avaruussukkula Endeavourin mukana avaruuteen.


title: Battlefield: Bad Company

text: Battlefield: Bad Company on Digital Illusions CE:n kehittämä ja Electronic Artsin julkaisema ensimmäisen persoonan ammuntapeli.


title: Battlefield: Bad Company

text: Pelistä julkaistiin 28. helmikuuta 2007 traileri, jossa esiteltiin pelin uusia komentoja ja hajoavaa ympäristöä. Pelattava demo julkaistiin 5. kesäkuuta 2008. Virallinen julkaisu PlayStation 3:lle ja Xbox 360:lle tapahtui Pohjois-Amerikassa 23. kesäkuuta ja Euroopassa 26. kesäkuuta 2008.


title: Battlefield: Bad Company

text: Tehtävät tapahtuvat kukin neljän neliökilometrin suuruisella alueella, mutta yksinpelissä pelialuetta rajataan alitehtävästä riippuen niin, etteivät pelaajat eksy. Pelialueen rajat ovat kuitenkin niin väljät, että taktikointi ja erilaisten pelityylien kokeilu on mahdollista.


title: Battlefield: Bad Company

text: Pelaaja taistelee kolmen muun sotilaan kanssa. Mukana liikkuvista kolmesta sotilaasta on välillä paljonkin hyötyä, toisinaan nämä eivät tunnu saavan mitään aikaiseksi. Ei siis kannata luottaa siihen, että muut hoitavat homman puolestasi, vaan varautua itse kaikkeen. Hyödyllistä näissä tovereissa on se, että he huutelevat varoituksia vihollisista, joten pelaaja voi alkaa tähyilemään heitä, jos ei ole vielä aiemmin huomannut.


title: Battlefield: Bad Company

text:
Aseiden lisäksi on erilaisia varusteita, esimerkiksi miinoja, poria, räjähteitä ja liikesensoreita.
Kaikki muut paitsi erikoisunlockit (Gold Edition tai Finf-All-Five) voidaan avata verkkopeliin kehittymisestä saatavilla krediiteillä.
Gold Edition -aseet voi myös unlockata saavuttamalla verkkopelissä tason 25. Tähtääminen on erilaista kuin sarjan aiemmissa osissa: tähdätessä katse kiinnittyy kohteeseen ja kaikki muu ympärillä sumenee.
Frostbite DX -pelimoottorin ja uusien pelialustojen kasvanutta tehoreserviä käytetään näkyvimmin luomaan pelimaailma, josta jopa 90 % voi muokkaantua tai tuhoutua. Suurin osa maastosta on tuhottavissa, ja tämän avulla pelaaja voi muodostaa uusia strategioita. Maahan voi tulla isoja kuoppia, ja talojen seinät voivat kaatua. Myös puut ja muu kasvusto voivat kärsiä. Pelin säätila on myös vaihteleva: aurinkoinen sää saattaa vaihtua hiljalleen lähestyvän myrskyrintaman myötä tihkusateeksi.


title: Battlefield: Bad Company

text: Muuttuva pelimaailma pakottaa pelaajat miettimään tekemisiään. Seinä ei ole läpäisemätön suoja, eli riittävän iso ammus voi tulla sen läpi ja viedä seinänkin mukanaan. Tästä syystä tarkka-ampuja saattaa lentää taivaan tuuliin. Toisaalta hyvää asemaa etsivä kiväärimies voi ampua oman tähtäilyreiän haluamaansa suuntaan.


title: Battlefield: Bad Company

text: Yleisin pelialue on neljä neliökilometriä, mutta myös 16 neliökilometrin kenttiä löytyy. Tekniikka tukee 9 752 neliökilometrin alueita, mutta niin pitkälle ei mennä vielä tässä pelissä.


title: Battlefield: Bad Company

text:
Moninpelin ympäristöt ovat melko samannäköisiä kuin "Battlefield 2":ssa. Kulkuvälineinä on jeeppejä, tankkeja ja helikoptereita. Tämän lisäksi pelissä on kranaatinheittimiä, konekivääreitä ja jopa sinkoja.
Moninpeli sai mukaansa 7. elokuuta 2008 myös aiemmista "Battlefield"-peleistä tutun Conquest-pelimuodon, joka tulee pelin päivityksen mukana. Päivityksen mukana tulee mahdollisesti myös korjaus peliä vaivanneisiin mikrofoniongelmiin.
Pelissä on myös ”dog tag collector”: pelaaja saa aina yhden tuntolevyn jokaisesta taposta, jonka hän on tehnyt puukolla. Valikosta näkee kaikki pelaajat, jotka pelaaja on tappanut veitsellä.


title: Battlefield: Bad Company

text:
Peli sijoittuu lähitulevaisuuden sotaan, jossa vastakkain ovat Venäjä ja Yhdysvallat. Pelin päähenkilö on Preston Marlowe, joka palvelee sotamiehenä Yhdysvaltain maavoimien 222. pataljoonan B-komppaniassa eli niin sanotussa ”Bad Companyssa”, johon on sijoitettu kurittomia sotilaita. Komppaniaa käytetään tykinruokana tilanteissa, joissa paremmin koulutettuja sotilaita ei haluta uhrata turhaan. Marlowe ja hänen ryhmänsä vaarantavat kaiken karkaamalla kesken tehtävän saadakseen haltuunsa kullan, joka on syvällä vihollislinjojen takana.
Pelin tekeminen aloitettiin nollapisteestä. Ensin tehtiin uudet työkalut ja niiden rinnalle uuden sukupolven peliydin, jonka ympärille uusi peli rakennettiin. Pelimaailma on avoin. "Battlefield: Bad Companya" kehitettiin yli 4 vuotta.


title: Battlefield: Bad Company

text: Julkaisun ohessa pelistä tuli myyntiin myös Gold Edition eli kultaversio, jossa pelaaja saa käyttöönsä viisi asetta, jotka normaalin pelin ostajat saavat käyttöönsä vasta moninpelin tasolla 25. Kultaversiossa on myös mukana juliste ja monia vinkkivideoita moninpeliä varten.


title: Art Rupe

text: Art Rupe (s. Arthur Goldberg, 5. syyskuuta 1917 Greensburg, Pennsylvania, Yhdysvallat) on yhdysvaltalainen musiikkialan taustavaikuttaja. Hän perusti vuonna 1945 Los Angelesissa Specialty Records -levy-yhtiön, jonka tärkeimpiin tuottajiin kuuluivat Rupen itsensä lisäksi Robert Blackwell, Johnny Vincent ja J. W. Alexander.


title: Art Rupe

text: Rupe sai yhden yhtiönsä suosituimmista artisteista ”Little Richard” -nimimerkkiä käyttäneen miehen lähetettyä hänelle demonauhansa. Rupe vakuuttui, ja Little Richard sai välittömästi levytyssopimuksen Specialtyltä.


title: Art Rupe

text: Rupe myi Specialtyn Fantasy Recordsille vuonna 1991. Hänen panoksensa R&B:n, bluesin, gospelin ja varhaisen rock'n'roll-musiikin kehitykseen on kuitenkin merkittävää, jopa siinä määrin, että hän sai vuonna 2007 paikan Blues Hall of Famesta.


title: Jack Angel

text: Jack Angel (s. 24. lokakuuta 1930 Modesto, Kalifornia) on yhdysvaltalainen ääninäyttelijä ja entinen DJ.


title: Jack Angel

text: Jack Angel syntyi Modestossa, Kaliforniassa kreikkalaiselle isälle ja yhdysvaltalaiselle äidille. Hän kasvoi Berkeleyssä, Kaliforniassa ja halusi kouluikäisenä tulla kuvataiteilijaksi. Angel pyrki high schoolin jälkeen opiskelemaan Kalifornia College of Arts and Crafts kouluun, mutta ei päässyt sisään huonojen arvosanojen vuoksi. Sittemmin hän opiskeli Kalifornian College of Marinissa, kunnes lähti armeijaan. Sittemmin 1950-luvun lopulla hän opiskeli San Francison yliopistossa.


title: Jack Angel

text: Angel on tehnyt äänityötä 1950-luvulta lähtien, johon hän päätyi armeijan kautta. Sittemmin palattuaan Korean jälkeisestä sodasta takaisin Yhdysvaltoihin hän pyrki elokuvanäyttelijäksi, mutta äitinsä oli tuhlannut poikansa opiskelurahat. Angel päätti tämän myötä muutta Kaliforniaan ja työskennellä radiossa kuultuaan DJ Don Sherwoodista. Hän päätyi opiskelemaan radioesiintymistä ja koulutuksen jälkeen hänen entinen luokkalainen sai hänelle DJ:n töitä radiosta. Tämän jälkeen Angel työskenteli DJ:nä kahdeksantoista vuotta radiokanavilla, kuten KYOS, KJAX, KJBS, KFI ja KMPC. Angel työskenteli myös televisiossa kuuluttajaäänenä, televisiomainosten äänenä, sekä elokuvien trailereiden. Angel oli myös pukujen suunnittelijana elokuvissa "Suurkaupungin sudet" (1961) ja "One Man's Way" (1963).


title: Jack Angel

text: Vuonna 1969 Angel siirtyi työskentelemään ääninäyttelijäksi animaatioiden pariin. Uransa alku vaiheessa hän työskenteli Hanna-Barberan tuottamissa piirretyissä sivurooleissa. Näiden jälkeen Angel ryhtyi tekemään pelkästään äänirooleja saatuaan potkut radiosta. Angelin ensimmäiset merkittävät ääniroolit olivat 1970-luvun lopun Superystävät-piirrossarjan Haukkamies ja Salama, sekä 1980-luvun The Transformers, jossa hänellä oli useita rooleja, kuten Astrotrain, Ultra Magnus, Ramjet, Cyclonus ja Omega Supreme. Samaan aikaan Transformersin kanssa Angelilla oli useita rooleja "" sarjassa, kuten Kuningas Zarkon ja komentaja Yurak. 1990-luvulla Angel teki äänirooleja myös Disneyn elokuviin ja päätyi tätä kautta Pixarin tuottamiin elokuviin. Angel on tehnyt ensimmäisestä elokuvasta "Toy Story – leluelämää" lähtien äänirooleja Pixarin elokuviin, kuten "Ötökän elämää", "Toy Story 2", "Monsterit Oy", "Autot" ja "Toy Story 3".


title: Jack Angel

text: 2000-luvulla Angel perusti oman äänitysstudion, jossa hän muun muassa opettaa päätoimisesti ääninäyttelemistä.


title: Jack Angel

text: The Numbers sivuston mukaan Angel on esiintynyt 28 elokuvassa, joiden lipunmyynneistä on kertynyt yhteensä 3.3 miljardia dollaria. Tämän myötä hänet on listattu sijalle neljätoista kaikkien aikojen TOP 100 lippujenmyynti listalla. Angel on myös 1990-luvun lipunmyynti listalla yhdeksäs kolmellatoista elokuvalla, joista kertyi yhteensä 1.4 miljardia dollaria.


title: Jack Angel

text: Hän oli ensi kerran naimisissa Barbaran kanssa, josta Angel erosi vuonna 1980. Neljä vuotta myöhemmin hän meni naimisiin Arlene Thorntonin kanssa, joka omistaa oman agentuurinsa. Heillä on kolme lasta Leslie, Mitch ja Ron.


title: Mäkihypyn kesä-GP

text: Mäkihypyn kesä-GP ("FIS Grand Prix Ski Jumping") on mäkihypyn kesäaikaan järjestettävä hyppykiertue, joka auttaa järjestäjien ja hyppääjien valmistautumista talvikauteen, ja jossa myös perinteisesti kokeillaan seuraavalle mäkihyppykaudelle luvassa olevia sääntömuutoksia.


title: Mäkihypyn kesä-GP

text: Perinteisesti avauskilpailu on hypätty Hinterzartenissa. Vuosina 1995, 2001 ja 2005–2009 kesä-GP-kiertueen kokonaisvoittaja on voittanut myös seuraavan talven maailmancupin kokonaiskilpailun.


title: Mäkihypyn kesä-GP

text: Miesten kesä-GP:tä on hypätty vuodesta 1994 lähtien. Naiset saivat oman kiertueensa vuonna 2012.


title: Burrillville

text: Burrillville on kaupunki Providencen piirikunnassa, Rhode Islandin osavaltiossa, Yhdysvalloissa. Vuoden 2010 väestönlaskennassa kaupungin asukasluku oli 15 955. Sen pinta-ala on 148 neliökilometriä, josta 143,9 neliökilometriä on maata ja 4,1 neliökilometriä vettä. Asukastiheys kaupungissa on 109,8 as./km²


title: Burrillville

text: Burrillville on nimetty rhodeislandilaisen senaattorin James Burrill nuoremman mukaan.


title: Warhawk (vuoden 2007 videopeli)

text: Warhawk on PlayStation 3:n yksinoikeuspeli. Siitä on niin levy, kuin Storesta ladattavakin versiokin. Kaupan versio sisältää Jabra Bluetooth headsetin sekä videoita ja muuta ekstraa, jotka ladattavasta versiosta puuttuvat. Vastapainoksi Store-versio on puolet halvempi (30€).


title: Warhawk (vuoden 2007 videopeli)

text:
Warhawk käyttää samaa nimeä, kuin PlayStationille julkaistu kaimansa. Peli on kolmannen persoonan nettitoimintapeli. Pelissä on useita ajoneuvoja lentokoneista tankkeihin ja jeeppeihin. Pääpaino on kuitenkin juuri ilmataistelussa, joissa hävittäjiä voi ohjata ohjainta kallistelemalla. Tämä lentotapa on saanut paljon kiitosta...
Warhawk- peli on myös saatavilla nyt suomenkielisenä versiona.


title: Warhawk (vuoden 2007 videopeli)

text: Vaikka peli ei sisälläkään yksinpelikampanjaa, siinä on silti neljän pelaajan co-op moninpelitila. Sitä voi pelata joko samalla konsolilla, verkossa tai LANin kautta jolloin tarvitaan vain yksi levy. Verkossa maksimi pelaajamäärä on 32.


title: Warhawk (vuoden 2007 videopeli)

text: Kehittäjät ovat vahvistaneet, että palkintoja ja mitaleja saa kun suorittaa tiettyjä tavoitteita. Kehitystiimi uskoo myös vahvasti siihen, että pelistä saadut mitalit ja palkinnot tulevat näkymään Sonyn PlayStation Home-palvelussa, joka ilmestyy ensi vuonna. Pelaajilla on myös mahdollisuus muokata heidän hahmojaan esimerkiksi uusilla suojilla, Warhawk-logoilla (Taistelukotka) ja muilla tavaroilla, minkä vuoksi jokainen voi tehdä hahmostaan oman mielensä mukaisen.


title: Warhawk (vuoden 2007 videopeli)

text: Pelissä voi muokata muun muassa oman lentokoneensa väritystä, maalipintaa ja kuviontia. Myös omia hahmojansa voi muokata. Esimerkiksi niiden asuja, merkkejä ja varustuksia voi muokata. Asetuksista voi valita myös joukkueen johon automaattisesti kuuluu (Tappomatsin oletus). Samalla kun pelissä etenee, myös uusia maalipintoja, kuvionteja ja värityksiä tulee saataville.


title: Warhawk (vuoden 2007 videopeli)

text:
Warhawk sisältää viisi kenttää, joista voi valita mitkä ovat avoinna peleissä. Archipelago koostuu monista saarista, jotka kelluvat ilmassa. Niiden keskellä on valtava linna. Badlands on aavikko-alue, jossa on vähän sivilisaatiota ja valtavia linnoituksia. Destroyed Capitol-kenttä on pilvenpiirtäjien yläpuolella, Eucadian-kaupungin vuoristossa. Island Outpost on puolestaan sotilasasema, jossa on monta tukikohtaa ja sitä koittavat valloittaa kummatkin joukot. Ja viidentenä kenttänä on Eucadia, joka on vuoristoi"nen maaperä, jossa on hajanaisia kyliä.
Karttoja tulee lisää kun ostaa lisä-osan Operation Omega Down, Operation Broken Mirror tai Operation Falling Star.


title: Warhawk (vuoden 2007 videopeli)

text: Peli pyörii normaalilla 480p resoluutiolla, mutta peliä voi katsoa myös HD-kuvana 720p-resoluutiossa. Kuva on mahdollista skaalata ylöspäin myös 1080i-resoluutioon.


title: Warhawk (vuoden 2007 videopeli)

text:
Warhawkista löytyy neljä (4) moninpelimoodia; Deathmatch, Team Deathmatch, Capture the Flag ja Zones.Koska pelissä ei ole yksinpelikampanjaa, niin ei juontakaan kovin paljon pelissä ole. Lähtökohta on kuitenkin se, että "Chernovan"-joukot ovat vallanneet "Eucadian"-kansan alueet, ja nyt "Eucadianit" yrittävät ottaa alueensa takaisin. Chernovanien sotilaat taistelevat tiukoissa mustissa asuissa, kun taas Eucadianien joukot ovat sinisissä puvuissa.
Pelin ikäraja on +12 vuotta uudemman pegi.infon mukaan


title: Warhawk

text: Warhawk voi tarkoittaa seuraavia:


title: Blind Boy Fuller

text: Fulton Allen eli Blind Boy Fuller (10. heinäkuuta 1907 – 13. helmikuuta 1941) oli yhdysvaltalainen blues-laulaja ja -kitaristi. Hän onnistui luomaan elämänsä kuuden viimeisen vuoden aikana lyhyen, mutta menestyksekkään uran, johon mahtuivat muiden muassa hitit "Rag Mama Rag", "Trucking My Blues Away" ja "Step It Up and Go". Usein häntä säesti huuliharpulla Sonny Terry.


title: Blind Boy Fuller

text: Blind Boy Fuller syntyi ja kuoli Pohjois-Carolinassa. Hän oli yksi vanhempiensa Calvin Allenin ja Mary Jane Walkerin kymmenestä lapsesta Wadesborossa. Hänen elämästään on melko vähän varmaa tietoa (jopa syntymävuodesta on ollut eriäviä väittämiä), mutta poikana hänen tiedetään muuttaneen perheineen Rockinghamiin.


title: Blind Boy Fuller

text: Blind Boy Fuller kärsi taiteilijanimensä mukaisesti näkövammasta. Hän ei tiettävästi ollut kuitenkaan synnynnäisesti sokea. Usein esitetään, että hänen näkökykynsä olisi alkanut heiketä vuonna 1926 silmään kohdistuneen vamman seurauksena, ja että parin vuoden kuluttua hän olisi ollut käytännössä täysin sokea; eräs legenda väittää, että kateellinen nainen – mahdollinen tyttöystävä tai entinen tyttöystävä – olisi aiheuttanut hänen sokeutensa myrkyllisillä kemikaaleilla.


title: Blind Boy Fuller

text: Fuller työskenteli pitkään muusikkona siellä, mistä sai töitä, ja sai arvostusta levyttävänä artistina vasta 1930-luvun puolestavälistä. Hänen terveydentilansa oli kuitenkin huono, ja vuonna 1940 hänelle suoritettiin munuaisleikkaus. Hän kuoli vain 33 vuoden ikäisenä Durhamissa ilmeisesti joko verenmyrkytykseen tai keuhkokuumeeseen. Hänet on haudattu Pohjois-Carolinan Grove Hill Cemeteryyn.


title: Blind Boy Fuller

text: Fuller sai vuonna 2004 postuumisti paikan Blues Hall of Famessa.


title: Sam Riegel

text: Samuel Brent Oscar Riegel (s. 9. lokakuuta 1976 Washington D.C., Yhdysvallat) on yhdysvaltalainen ääninäyttelijä, käsikirjoittaja ja tuottaja. Hän voitti tuottamastaan lyhytelokuvasta Semmelweis Bronze Award-palkinnon vuonna 2001.


title: Sam Riegel

text: Riegelin nuorempi sisko Eden Riegel on Daytime Emmy -palkittu näyttelijä.


title: Sam Riegel

text: Riegel aloitti uransa jo lapsena esiintyen Virginian teattereissa. Myöhemmin hän muutti New Yorkiin esiintymään Broadway ja off-Broadway näytelmiin. Riegle kuitenkin palasi takaisin Virginiaan, Charlottesvilleen opiskelemaan Collegeen, josta hän matkasi uudelleen New Yorkiin aloittaakseen ääninäyttelijän uransa.


title: Sam Riegel

text: Ennen animaatioissa ääninäyttelemistä Riegel äänitti äänikirjoja erityisesti kiinalaisille lapsille, jotka opettelevat englannin kieltä. Sittemmin erään ystävän kautta häntä suositeltiin kokeilemaan ääninäyttelemistä animaatioissa. Myöhemmin Riegelille järjestettiin koe-esiintyminen "Yu-Gi-Oh! Duel Monsters" .animeen, josta hän myös sai ensimmäisen ääniroolinsa animaatiossa. Siitä lähtien Riegel on toiminut enimmäkseen englanniksi dubatuissa animesarjoissa, sekä videopeleissä. Hän on ollut myös vuosina 2003–2009 Donatellon äänenä "Teini-ikäiset mutanttininjakilpikonnat" -animaatiosarjassa, sekä sarjaan liittyvissä videopeleissä.


title: Sam Riegel

text: Vuonna 2010 Riegel oli Starscreamin äänenä "" videopelissä. Kaksi vuotta myöhemmin Riegel oli Hämähäkkimiehen äänenä "The Amazing Spider-Man" -elokuvaan perustuvassa videopelissä.


title: Sam Riegel

text: Riegel asuu Los Angelesissa, Kaliforniassa, jossa hän pyrkii saamaan menestystä käsikirjoittajana.


title: Pallas (titaani)

text: Pallas () oli kreikkalaisessa mytologiassa titaani, joka liitettiin sodankäyntiin. Useimmiten hänen vanhemmikseen mainitaan Krios ja Eurybia, jotka saivat kolme poikaa; kaksi muuta olivat Astraios ja Perses. Vaimonsa Styksin kanssa hänellä oli lapset Zelos, Nike, Kratos ja Bia.


title: Pallas (titaani)

text: Homeerisissa hymneissä kerrotaan vaihtoehtoinen versio, jonka mukaan Pallas oli Megamedeksen poika ja Selenen isä. Pallas mainitaan myös Eoksen isänä.


title: Resident Evil 5

text: Resident Evil 5 on Capcomin kehittämä ja julkaisema "Resident Evil" -pelisarjaan kuuluva kolmannen persoonan ammuntapeli. Capcom julkisti pelin heinäkuussa 2005 ja julkaisi sen maaliskuussa 2009 PlayStation 3:lle ja Xbox 360:lle. Pelin Microsoft Windows -versio julkaistiin syyskuussa 2009. Syksyllä 2016 peli julkaistaan myös PlayStation 4:lle ja Xbox Onelle.


title: Resident Evil 5

text: Kolmannesta persoonasta kuvattu "Resident Evil 5" on pelattavuudeltaan on melko samankaltainen kuin edeltäjänsä "Resident Evil 4". Uutena liikkuvuutta parantavana tekijänä on mahdollisuus ottaa sivuttaisaskelia. Peliä voidaan pelata sekä yksinpelinä, jolloin pelihahmon partneria ohjaa tietokoneäly, että kaksinpelinä jaetulla ruudulla tai verkossa. Myös minipeli "The Mercenariesissa" on yhteistyömahdollisuus.


title: Resident Evil 5

text: Pelissä on myös paljon erilaisia vihollisia, kuten "Resident Evil 4":sta tuttujen "ganadojen" kaltaisia "majineita", jotka osaavat juosta, väistää ja käyttää teräaseita. Uusien vihollisien lisäksi pelissä on "Resident Evil 2":sta tuttuja licker-hirviöitä.


title: Resident Evil 5

text: Entinen "Special Tactics And Rescue Service" eli S.T.A.R.S.-ryhmän jäsen ja nykyinen "Bioterrorism Security Assessment Alliance" eli BSAA-yhtiön jäsen Chris Redfield on vuonna 2009 lähetetty afrikkalaiseen Kijujun kaupunkiin pidättämään Ricardo Irving, ennen kuin tämä myy bio-orgaanisen aseen (BOW) pimeille markkinoille. Chris saa avukseen BSAA:an kuuluvan naisen nimeltä Sheva Alomar. Kijujussa kaksikko huomaa, että paikalliset ovat altistuneet parasiiteille ja muuttuneet vaarallisiksi "majineiksi", ja että Kijujuun lähetetty BSAA:n Alpha-tiimi on teurastettu. Delta-tiimiin kuuluva Shevan oppi-isä Josh Stone antaa Chrisille tiedoston, josta hän löytää valokuvan entisestä partneristaan Jill Valentinesta, jonka Chris luuli kuolleen Albert Weskeriä vastaan vuonna 2006 käydyssä yhteenotossa. Protagonistit ovat saamassa Irvingin kiinni, mutta hän pakenee salaperäisen, kaapuun pukeutuvan hahmon avustuksella. Chris ja Sheva löytävät asiakirjoja, joissa on tietoa Irvingin omistamista öljykentistä tulvamailla. Kaksikko aikoo kokoontua Deltan kanssa, mutta he löytävät koko tiimin, Joshia lukuun ottamatta, BOW:n teurastamana. Chris uskoo Jillin olevan elossa ja lähtee etsimään tätä.


title: Resident Evil 5

text: Chris ja Sheva löytävät tulvamailta vahingoittuneen Joshin ja jäljittävät hänen avullaan Irvingin, joka altistaa itsensä virukselle ja mutatoituu jättiläismäiseksi, mustekalan näköiseksi pedoksi. Protagonistit kukistavat hänet, ja viimeisillä sanoilla hän kertoo läheisessä luolassa olevan ”vastauksia kysymyksiin”. Chris ja Sheva löytävät todisteita, jotka paljastavat Tricell-yhtiön ottaneen haltuun Umbrella-korporaation entisen maanalaisen laboratorion ja jatkavan sen tutkimuksia. Laitoksessa on tuhansia koehenkilöitä sisältäviä kapseleita, mutta Chris ja Sheva tajuavat Jillin kapselin olevan tyhjä. He saavat tietää, että Tricellin Afrikan osaston toimitusjohtaja Excella Gionne vehkeilee Weskerin kanssa laukaistakseen lukuisia Uroboros-virusta sisältäviä ohjuksia ympäri maapalloa. Chris ja Sheva jahtaavat Excellaa ja saavat tietää, että Irvingiä auttanut salaperäinen henkilö on mielenhallintalaitteen avulla orjuutettu Jill. He irrottavat laitteen Jillistä, mutta Excella ja Wesker pakenevat Tricellin öljytankkerille. Lyhyen jälleennäkemisen jälkeen Jill käskee Chrisiä pysäyttämään Weskerin.


title: Resident Evil 5

text: Chris ja Sheva pääsevät tankkerille ja kohtaavat Excellan, joka paetessaan pudottaa numerosarjallisia ruiskuja. Pääkannella Weskerin Uroboroksella tartuttama Excella mutatoituu jättiläismäiseksi pedoksi, jonka Chris ja Sheva onnistuvat kukistamaan satelliittilaaserilla. Jill kertoo heille radion kautta, että Weskerin yli-inhimilliset kyvyt ovat kumottavissa tietyllä annoksella vasta-ainetta. Sheva tajuaa, että Excellan pudottamat ruiskut voivat pysäyttää Weskerin. He seuraavat Weskeriä kannelle, ja altistavat tämän ruiskulle. Wesker yrittää paeta Uroboroksella ladatulla pommikoneella, mutta Chris ja Sheva lamauttavat koneen, aiheuttaen koneen pakkolaskun tulivuoreen. Tulivuoressa Chris ja Sheva tappavat Uroborokselle itsensä altistaneen Weskerin raketinheittimillä, ja pakenevat Jillin ja Joshin tarjoamalla helikopterikyydillä.


title: Resident Evil 5

text:
Capcom on julkaissut pelille ladattavaa lisäsisältöä. "Versus" tarjoaa "The Mercenaries" -minipeliin uusia pelimuotoja ja se nostaa kahden pelaajan rajan neljään. "Lost in Nightmares" -episodi kertoo Chrisin ja Jillin Weskeriä vastaan käydyn yhteenoton tapahtumia vuonna 2006. "Desperate Escape" -episodi kertoo Jillin ja Joshin pakomatkasta Tricellin tankkerilta tulivuorelle. "The Mercenaries Reunion" tarjoaa uusia hahmoja, asuja ja esineitä "The Mercenariesiin" (asut ovat käytettävissä myös pääpelissä).
Pelin erikoisversio "Resident Evil 5: Gold Edition" sisältää pääpelin lisäksi kaiken ladattavan lisäsisällön, ja siinä on myös PlayStation Move -mahdollisuus.


title: Resident Evil 5

text: Peliä on kritisoitu kauhun puutteesta ja on sanottu, että peli muistuttaa enemmän ammuntapeliä kuin selviytymiskauhupeliä. Lisäksi peliä on boikotoitu sen hyvin roturasistisesta ilmeestä, jossa tummaihoiset näytetään aivottomina vihollisina. Myös partnerin Sheva Alomarin tekoälyä on moitittu.


title: Uncharted: Drake’s Fortune

text: Uncharted: Drake’s Fortune, joka tunnettiin työnimellä "Big", on Naughty Dogin kehittämä ja vuonna 2007 PlayStation 3:lle julkaistu kolmannen persoonan ammunta- ja toimintaseikkailupeli.


title: Uncharted: Drake’s Fortune

text: Peli julkistettiin alun perin E3-messuilla vuonna 2006. "Uncharted: Drake’s Fortune" on aiemmin "Crash Bandicoot" ja "Jak and Daxter" -pelejä kehittäneen Naughty Dogin ensimmäinen julkaisu PlayStation 3:lle, jolle peli julkaistiin yksinoikeudella.


title: Uncharted: Drake’s Fortune

text: Pelin jatko-osa "" julkaistiin Yhdysvalloissa 13. lokakuuta ja Euroopassa kymmenen päivää myöhemmin.


title: Uncharted: Drake’s Fortune

text: Pelissä on suomenkielinen tekstitys.


title: Uncharted: Drake’s Fortune

text:
Nathan ”Nate” Drake seuraa perintösormukseensa kaiverrettuja koordinaatteja ja löytää Panaman rannikolta esi-isänsä Sir Francis Draken arkun. Naten seurassa on aiheesta dokumenttia työstävä toimittaja Elena Fisher. Arkun sisällä on päiväkirja, jonka merkinnät johdattavat kohti tarumaista El Doradon kultaista kaupunkia. Merirosvot hyökkäävät Naten ja Elenan kimppuun, mutta he onnistuvat pakenemaan Naten ystävän Victor ”Sully” Sullivanin avulla. Nate ja Sully saavat selville, että Sir Francis Drake oli lähetetty etsimään itse El Doradoa. He päättävät jättää Elenan matkan varrella pois kyydistä.
Nate ja Sully matkaavat Amazonin sademetsään, jossa he luolastotutkintojen jälkeen tajuavat, ettei El Dorado ole kaupunki, vaan maailman arvokkain yksittäinen esine, ”kultainen mies” -niminen patsas. Espanjalaiset konkistadorit ovat kuitenkin vieneet patsaan pois alueelta. Haaksirikkoutuneesta Kriegsmarinen sukellusveneestä Nate löytää kartan, johon on merkitty El Doradon olinpaikan kordinaatit ja sen alkuperäinen kotisaari Tyynellämerellä.


title: Uncharted: Drake’s Fortune

text: Kilpaileva aarteenetsijä Gabriel Roman on palkannut avukseen Atoq Navarron johtaman palkkasotilasjoukon ja tekee yhteistyötä Eddy Rajan johtamien indonesialaisten merirosvojen kanssa saadakseen haltuunsa patsaan. Roman tarjoutuu unohtamaan Sullyn suuret velat, jos Nate auttaisi häntä löytämään patsaan. Kun Nate kieltäytyy, Roman ampuu Sullyn. Nate pakenee ja kohtaa Elenan, joka on seurannut Natea ja Sullya viidakkoon. Kaksikko matkustaa Sullyn vesilentokoneella El Doradon perässä kohti Tyynenmeren saarta, mutta saaren luona kone ammutaan alas. Nate ja Elena hyppäävät koneesta laskuvarjoilla ja ajautuvat erilleen. Palatessaan tajuihinsa Nate etsii lentokoneen hylyn ja ottaa haltuunsa sen sisälle jääneen kartan.


title: Uncharted: Drake’s Fortune

text: Nate etsii Elenaa vanhasta linnoituksesta, mutta päätyy Sir Francisin viestien myötä linnoituksen torniin ja joutuu Eddyn vangiksi. Elena onnistuu pelastamaan Naten, ja kaksikko pakenee linnoituksesta. He tajuavat patsaan olevan kauempana sisämaassa. He myös huomaavat Sullyn olevan elossa ja työskentelevän Navarrolle, ja päättävät seurata miestä luostariin. Paljastuu, ettei Romanin ampuma luoti lävistänyt Sullyn povitaskussa ollutta Sir Francis Draken päiväkirjaa. Selviydyttyään Sully alkoi esittää palkkasotureille olevansa yhteistyöhaluinen, mutta on todellisuudessa hidastanut näiden etenemistä.


title: Uncharted: Drake’s Fortune

text: Nate ja Elena löytävät luostarin alapuolella olevasta aarrekammiosta Sir Francisin ruumiin ja tajuavat tämän kuolleen aarretta etsiessään. Nate joutuu tekemään yhteistyötä Eddyn kanssa selviytyäkseen ihmistä vahvempien ja nopeampien mutanttien hyökkäykseltä. Eddy kuolee, ja Nate sekä Elena pakenevat vanhaan natsien sukellusvenetukikohtaan. Nate saa tietää natsien etsineen El Doradon patsasta toisen maailmansodan aikana ja konkistadorien tapaan tajunneen sen olevan kirottu. Hyökkäävät hirviöt ovat todellisuudessa espanjalaisten kolonialistien mutatoituneita jälkeläisiä. Sir Francis tajusi patsaan voiman ja yritti pitää sen saarella, mutta joutui mutanttien tappamaksi.


title: Uncharted: Drake’s Fortune

text: Roman ja Navarro vangitsevat Elenan. Nate ja Sully taistelevat sekä mutantteja että Romanin joukkoja vastaan ja tajuavat miehen saaneen patsaan haltuunsa. Patsaan sisällä on El Doradon muumio, ja ruumiin pölyä hengittäessään Roman alkaa mutatoitua. Navarro ampuu kumppaninsa ja aikoo toteuttaa suunnitelmansa mutageenin myymisestä aseena. Patsasta nostetaan Navarron helikopteriin, mutta mutantit ja Nate häiritsevät operaatiota. Kun kopterissa vankina oleva Elena aiheuttaa vahingossa lentäjän kuoleman, helikopteri törmää Romanin rahtilaivaan. Nate pelastaa Elenan helikopterista ja kamppailee Navarron kanssa laivalla. Nate onnistuu työntämään helikopterin ja patsaan mereen, ja Navarron jalkaan kietoutunut ketju vetäisee myös miehen valtamereen. Sully ottaa Naten ja Elenan kyytiinsä pikaveneeseen, ja kolmikko pakenee saarelta.


title: Stridsvagn 103

text: Stridsvagn 103 (Strv 103 tai S-Tank) oli ruotsalainen Kylmän sodan aikainen taistelupanssarivaunu.


title: Stridsvagn 103

text: Stridsvagn 103 tunnetaan erikoisesta muotoilustaan: siinä ei ole tykkitornia, minkä vuoksi koko vaunua piti liikutella tykillä tähdättäessä. Tornittomuuden ansiosta vaunu on erittäin matala ja vaikeasti havaittava. Muotoilunsa johdosta Stridsvagn 103 muistuttaa enemmän rynnäkkötykkiä kuin taistelupanssarivaunua. Stridsvagn 103:ssa on kaasuhydraulinen jousitus, joka mahdollistaa tykin korkeuskulman ja koko vaunun korkeuden säätämisen. Vaunun keulassa on esiinkäännettävä puskulevy, jolla voitiin kaivaa tuliasema. Stridsvagn 103 kykeni liikkumaan nopeasti eteen ja taakse. Vaunun miehistön kolmesta jäsenestä kaikki pystyivät toimimaan ajajina ja kaksi ampujina. Yksi miehistön jäsenistä oli vaunussa katse taaksepäin, mikä mahdollisti sujuvan ajamisen taaksepäin.


title: Stridsvagn 103

text: Ruotsin puolustusvoimat ryhtyivät 1950-luvun puolivälissä valmistelemaan vanhan Centurion-vaunun korvaamista uudella. Landsverkin, Volvon ja Boforsin muodostama yhteenliittymä aloitti uuden panssarivaunun suunnittelun 1956. Se tunnettiin koodinimellä KRV. Siihen suunniteltiin 155 millimetrin sileäputkista tykkiä, mutta tämä olisi ollut kallis vaihtoehto. Strindsvagn 103:n ensimmäiset prototyypit valmistuivat 1961.


title: Stridsvagn 103

text: Stridsvagn 103 oli Ruotsin armeijan käytössä vuodesta 1967 vuoteen 1997 asti. Bofors valmisti näitä vaunuja 300 kappaletta vuosina 1966-1971. Stridsvagn 103:n vanhennuttua 1990-luvulla Ruotsissa harkittiin käyttöiän pidentämistä vaunua modernisoimalla. Hankkeesta kuitenkin luovuttiin, ja Stridsvagn 103 -vaunut korvattiin Leopard 2 taistelupanssarivaunuilla.


title: Stridsvagn 103

text: Stridsvagn 103:a ei koskaan käytetty taistelukentällä, joten sen taistelukyky on jäänyt osoittamatta. Asian tekee mielenkiintoiseksi se, että kyseessä on ainut taistelupanssarivaunu, jossa ei ole kääntyvää tykkitornia. Vuonna 1967 norjalaiset vertailivat Stridsvagnia kahden viikon ajan saksalaiseen Leopard 1:een. Kävi ilmi, että Stridsvagnin miehistö havaitsi luukut suljettuina enemmän maaleja ja kykeni avaamaan tulen nopeammin kuin Leopardissa. Vuonna 1968 britit testasivat vaunua panssarikoulussaan Bovingtonissa ja totesivat tykkitornittomalla Stridsvagnilla olevan etumatka tornillisiin vaunuihin nähden.


title: Dead By Gun

text: Dead By Gun on alkujaan paraislainen punkrock-yhtye. Nelijäsenisen, vuonna 2001 perustetun yhtyeen ensimmäinen pitkäsoittoalbumi "Big Waves" julkaistiin alkuvuodesta 2007. Yhtyeen toinen albumi, "Pulse", tuli kauppoihin 24. syyskuuta 2008.


title: Matthew McConaughey

text: Matthew David McConaughey (s. 4. marraskuuta 1969 Uvalde, Texas, Yhdysvallat) on yhdysvaltalainen Oscar-palkittu näyttelijä. Hänet tunnetaan muun muassa rooleistaan elokuvissa "On aika tappaa", "Ensimmäinen yhteys", "Amistad", "Häät mielessä", "Kuinka hukata kundi 10 päivässä", "Sahara", "Muuttohaluton poikamies", "Magic Mike", "The Wolf of Wall Street", "Dallas Buyers Club" ja "Interstellar". Hänet tunnetaan myös Rustin Cohlen roolistaan televisiosarjassa "True Detective". McConaughey palkittiin parhaan miespääosan Oscarilla, Golden Globella ja SAG-palkinnolla roolistaan elokuvassa "Dallas Buyers Club".


title: Matthew McConaughey

text: McConaughey on seurustellut muun muassa Penélope Cruzin kanssa. Nykyään McConaughey on naimisissa brasilialaissyntyisen mallin Camila Alvesin kanssa. Heillä on kolme yhteistä lasta: heinäkuussa 2008 syntynyt poika, tammikuussa 2010 syntynyt tytär ja 2012 syntynyt poika.


title: Matthew McConaughey

text: Vuonna 2005 People-lehti nimesi McConaugheyn seksikkäimmäksi elossa olevaksi mieheksi.


title: Tekken 6

text: Tekken 6 () on Namco Bandai Gamesin kehittämä ja julkaisema "Tekken"-pelisarjaan kuuluva tappelupeli, joka on "Tekken"-sarjan kuudes osa. Peli julkaistiin kolikkopelinä Japanissa marraskuussa 2007. Siitä hieman päivitetty konsoliversio julkaistiin vuonna 2009 PlayStation 3:lle ja PlayStation Portablelle sekä ensimmäistä kertaa sarjan historiassa Xbox 360:lle.


title: Tekken 6

text: Syksyllä 2009 pelille julkaistiin "" -niminen päivitys.


title: Tekken 6

text: Ohjaaja Katsuhiro Harada (joka ohjasi myös "Tekken 5":n) on kertonut, että "Tekken 6" sisältää kaikki "Tekken 5":n ja "" ominaisuudet joista sarjan fanit pitivät. Hän sanoi myös, että kentät ovat isompia (määrä on tosin vähäisempi), ne ovat enemmän interaktiivisia ja jotkin kentät ovat myös yhteydessä toisiinsa. Lisäksi hahmon muokkaaminen on enemmän tekemisissä pelattavuuden kanssa.


title: Tekken 6

text: Harada on sanonut, että "Tekken 6":ssa on 41 hahmoa eli eniten mitä on koskaan nähty "Tekken"-peleissä. Lähes kaikkien "Tekken 5: Dark Resurrectionin" hahmojen lisäksi pelissä tulee olemaan muutama uusi hahmo. Seitsemän uutta hahmoa on vahvistettu, mukaan lukien kaksi vastustajaa, joiden pelattavuudesta ei vielä ole tietoa. Ensimmäinen on Zafina, intialainen nainen, jonka liikkeitä Harada kuvaili hämähäkkimäisiksi. Zafina osallistuu turnaukseen estääkseen ”kahden pahan tähden” törmäyksen. Toinen hahmo, Leo, soveltuu niin aloitteleville pelaajille kuin kokeneimmillekin pelaajille. Leon sukupuoli jää pelissä epäselväksi, hahmo esiintyy sukupuoleltaan neutraalisti, eikä sukupuoli selviä edes hahmon asuvalikoimasta. Kolmas vahvistettu uusi hahmo on espanjalainen mies nimeltä Miguel. Hänellä on suuri intohimo taistelemiseen. Neljäs hahmo Bob on mies, joka on tunnettu taistelumaailman nerona. Koska Bob ei pystynyt voittamaan isompikokoisia vastustajia, hän vetäytyi taistelemisesta hetkeksi keräämään itsellensä massaa, mutta silti ylläpitämään nopeutta. Bob osallistuu turnaukseen testatakseen uudelleen taitojansa. Pelin päävihollinen on Azazel, jonka tarinan on sanottu olevan kytköksissä Zafinan ja Julia Changin juonikuvioihin, sekä Jin Kazaman ja hänen isänsä Kazuya Mishiman välisessä torailussa. NANCY-MI847J on piilotettu välivihollinen, jonka tarina on hämärän peitossa.


title: Patricia Heaton

text: Patricia Helen Heaton (s. 4. maaliskuuta 1958 Bay Village, Ohio) on yhdysvaltalainen näyttelijä.


title: Patricia Heaton

text: Heaton muistetaan parhaiten Debra Baronen roolista tilannekomediasarjassa "Kaikki rakastavat Raymondia", jota tuotettiin vuosina 1996–2005. Sarja oli huippusuosittu ja toi Heatonille kaksi kertaa komediasarjan naispääosan Emmy-palkinnon.


title: Patricia Heaton

text: Heaton on ollut naimisissa näyttelijä David Huntin kanssa vuodesta 1990 lähtien. Se on hänen toinen avioliittonsa. Pariskunnalla on neljä poikaa.


title: Pro Evolution Soccer 2008

text: Pro Evolution Soccer 2008 on videopeli, joka kuuluu Pro Evolution Soccer -pelisarjaan. Pelin julkaisijana ja kehittäjänä toimii Konami. Peli julkistettiin virallisesti 18. kesäkuuta 2007 ja se ilmestyi PS3:lle, Xbox 360:lle, PSP:lle, PS2:lle, PC:lle, Wii:lle ja Nintendo DS:lle.


title: Pro Evolution Soccer 2008

text: Pelisarjassa on myös tällä kertaa mukana historian ensimmäisen kerran yksi joukkue myös suomalaisesta Veikkausliigasta. Tämä joukkue on vahvistettu ja se on HJK.Seuraavat sarjat ovat mukana pelissä täysin lisenssoiduin joukkuein:Seuraavat sarjat ovat mukana pelissä lisensoimattomin joukkuein:Lisensoidut joukkueet:


title: Pro Evolution Soccer 2008

text: Seuraavat maajoukkueet ovat mukana pelissä (täysin lisensoidut joukkueet merkitty ¹:llä):


title: SiN

text: SiN on Ritual Entertainmentin kehittämä ja Activisionin vuonna 1998 julkaisema ensimmäisen persoonan ammuntapeli. "SiN" on kehitetty modifioidun "Quake II" -pelimoottorin päälle. "SiN" oli tunnettu ohjelmointivirheistään, ja siihen jouduttiin tekemään useita päivityksiä. Suurin näistä oli 31.23 MB (yleinen koko oli tuolloin 5 MB) .


title: SiN

text: Pelin pystyi myöhemmin ostamaan Valven Steam-palvelusta 5. huhtikuuta 2006 joko ”Standalone”-versiona tai "SiN Episodes" -pelin mukana.


title: SiN

text: Peli sijoittuu vuoteen 2037, jolloin kaikki poliisivoimat on lakkautettu, koska ne olivat tehottomia taistelussa rikollisuutta vastaan. Tämä oli tapahtunut kymmenen vuotta aiemmin. Poliisin tilalle oli tullut yksityisiä vartiointiliikkeitä, joista jotkut suojelivat jotain tiettyä kohdetta.


title: SiN

text: Yksi näistä turvallisuusalan yritykisitä on SiNTek, suuri monikansallinen biotekniikkayritys, jonka omistaa kaunis ja karismaattinen Elexis Sinclaire. Yrityksen perusti Elexisin isä tohtori Thrall Sinclaire vuonna 2005. Elexis otti firman haltuun isänsä kadottua.


title: SiN

text: Pelin päähenkilö on eversti John Blade, HardCorpsin komentaja Freeport-kaupungissa. Pelin alussa John työskentelee päästäkseen eroon uudesta suositusta huumeesta, U4:sta. Huumeen alkuperä on vielä tuntematon, eikä sen vaikutuksia ei ole vielä tutkittu kunnolla. Pelin alussa John Blade johtaa suuren pankkiryöstön ja panttivankitilanteen selvittämistä. Ryöstön takana on tunnettu rikollinen Mancini. Sillä aikaa kun pelaaja jahtaa ryöstäjiä, herää uusia kysymyksiä: kuka on järjestänyt rikoksen ja liittyvätkö kaupungille ilmestyneet mutantit ryöstöön jotenkin?


title: SiN

text: Tehtävien aikana Bladea auttaa HardCorpsin taitava hakkeri, JC. JC pystyy murtautumaan hyvinkin suojattuihin verkkoihin Blade löysi JCn tutkiessaan HardCorpsin tietosuojamurtoa. Blade ymmärsi JCn taidot ja pidättämisen sijaan tarjosi tälle töitä HardCorpsissa.


title: Mai Zetterling

text: Mai Elizabeth Zetterling (24. toukokuuta 1925 Västerås, Ruotsi – 17. maaliskuuta 1994 Lontoo) oli ruotsalainen näyttelijä, käsikirjoittaja ja elokuvaohjaaja.


title: Mai Zetterling

text: Zetterling esiintyi näyttämöllä ensi kerran 15-vuotiaana. Hän opiskeli Dramatenin oppilaskoulussa 1942–1945, ja hänet kiinnitettiin Dramateniin vuoteen 1947. Ensimmäinen elokuvarooli hänellä oli vuonna 1941 Gunnar Olssonin elokuvassa "Lasse-Maja", ja läpilyöntinsä hän teki Alf Sjöbergin elokuvassa "Hets" vuonna 1944. 1948 hän siirtyi Lontooseen, jossa hän oli mukana yli 20 elokuvatuotannossa. Sitten hän meni Hollywoodiin, teki muutamia elokuvia mutta ei viihtynyt siellä. 35-vuotiaana hän palasi Ruotsiin.


title: Mai Zetterling

text: Zetterling teki yhteistyössä BBC:n kanssa neljä lyhytelokuvaa, muun muassa elokuvan, joka käsitteli saamelaisia.


title: Mai Zetterling

text: Vuonna 1964 Zetterling teki ensimmäisen pitkän elokuvan ohjauksensa "Rakastavia pareja" ("Älskande par"), joka sai hyvän vastaanoton. Elokuva valittiin seuraavana vuonna Cannesin elokuvajuhlien Kultaisen palmun saajaehdokkaaksi. "Rakastavia pareja" on Agnes von Krusenstjernan romaanisarjan "Fröknarna von Pahlen" filmatisointi. Ruotsissa elokuva sai ylitsevuotavan myönteisen vastaanoton.


title: Mai Zetterling

text: 1986 Mai Zetterling teki elokuvan "Amorosa" Agnes von Krusenstjernan elämästä.


title: Mai Zetterling

text: Zetterlingin toinen pitkä elokuva, "Öiset leikit" ("Nattlek", 1966), kuvattiin Penningbyn linnassa Roslagenissa. Elokuva kuvaa miehen yritystä päästä eroon muistikuvista neuroottisesta äidistään. "Öiset leikit" oli Ruotsin virallinen edustaja Venetsian biennaalissa 1966. Se herätti suurta huomiota elokuvajulisteessa olleen yhdyntää esittävän Leonardo da Vincin piirustuksen ansiosta. Elokuvan ainoa julkinen esitys peruutettiin, vain yksi näytös arvostelijoille tuomareille ja toimittajille sallittiin. Elokuvan esittäminen sallittiin Italiassa ja Ranskassa vasta sensuurin toimenpiteiden jälkeen.


title: Mai Zetterling

text: David Thomson kirjoittaa teoksessaan "The New Biographical Dictionary of Film", että ""Rakastavia pareja" ja "Öiset leikit" ovat "voimakkaita, väkivaltaisia ja aitoja strindbergiläisiä kuvia seksuaalisesta tekopyhyydestä".


title: Mai Zetterling

text: Zetterlingin feministinen "Näyttelijättäret" ("Flickorna", 1968), jossa näyttelivät Bibi Andersson, Harriet Andersson ja Gunnel Lindblom, sai kielteiset arvostelut ja katosi Tukholman elokuvateattereista 3,5 viikon jälkeen. Elokuva kertoo teatteriseurueesta, joka harjoittelee Aristofaneen näytelmää Lysistrate, jossa Ateenan naiset nousevat kapinaan pakottaakseen miehet lopettamaan sotimisen.


title: Mai Zetterling

text: 1980-luvulla Zetterling julkaisi omaelämäkerran "Osminkat".


title: Haze (videopeli)

text:
Haze on Free Radical Designin kehittämä ja Ubisoftin julkaisema ensimmäisen persoonan ammuntapeli. Peli julkaistiin
PlayStation 3:lle huhtikuussa 2008. Peli julkistettiin ensimmäisen kerran E3-messuilla 2006.


title: Haze (videopeli)

text: "Hazea" pelataan ensimmäisen persoonan kuvakulmasta. Pelihahmo Carpenter kulkee välillä ryhmässä ja välillä yksin, mutta hän ei voi komentaa ryhmänsä sotilaita, vaan ne toimivat täysin itsenäisesti. "Hazessa" ei ole lainkaan latausruutuja, vaan peli etenee saumattomasti alusta loppuun. Pelaaja pääsee käsiksi ainakin jeeppiin, mutta pidemmät matkat taittuvat esimerkiksi helikopterilla välianimaation muodossa. Toiminta pysyy tällöinkin reaaliaikaisena, ja pelaaja kokee tapahtumat alusta loppuun Carpenterin silmin.


title: Haze (videopeli)

text: Pelin käsikirjoittaja Rob Yescombe on kertonut, että sota on jokapäiväinen asia, jota ei peleissä käsitellä erityisen hyvin. Hänen mielestään sodan käsitteleminen on haasteellista, ja yleensä pelissä tappaminen ei aiheuta surua. Kehitystiimi yrittääkin "Hazessa" saada pelaajat ajattelemaan ja miettimään tekojensa seurauksia.


title: Haze (videopeli)

text: Nectar-seerumi on pelissä ikään kuin dopingia, jolla voi parantaa omia kykyjään. Pelihahmo voi pumpata suoniinsa nektaria, jolloin hän saa käyttöönsä muutamia erikoiskykyjä. Yksi näistä on ennakointi, joka mahdollistaa esimerkiksi vihollisen heittämän kranaatin lentoradan ja räjähdysalueen näkemisen sekunteja ennen kranaatin heittoa. Nektarin avulla viholliset erottuvat viidakosta keltaisina siluetteina, ja seruumin avulla on myös helpompi ampua normaalia tarkempia laukauksia.


title: Haze (videopeli)

text: Nectar-ainetta on Mantel-sotilaiden pukujen sisällä ja sitä voi käyttää reaaliajassa. Nektaria ei kuitenkaan voi käyttää rajattomasti, sillä sotilaat voivat ottaa yliannostuksen, jolloin he eivät pysty hallitsemaan itseään. Yliannostuksen ottanut sotilas ryhtyy ampumaan villisti kaikkea mikä liikkuu, mukaan lukien sotilastovereitaan. Sissit ovat luoneet ”nektarikranaatteja”, jotka aiheuttavat Mantel-sotilaille yliannostuksen.


title: Haze (videopeli)

text: Nectar muokkaa myös Mantel-sotilaiden kuvaa ympäröivästä maailmasta ja pitää heidät Mantelista riippuvaisina. Esimerkki: Kun ruudulle ilmaantuu ”Nectar Disruption” -teksti, grafiikka muuttuu värikkäästä painajaismaisen harmaaksi, pelihahmon ampumat uhrit huutavat tuskasta ja vuotavat verta. Tätä ei tapahdu normaalitilassa, jolloin ruumiit vain lakoavat ääneti maahan ja katoavat.


title: Haze (videopeli)

text: Kampanjan voi pelata alusta loppuun neljän ihmispelaajan voimin. Tämä onnistuu sekä internetin kautta että samalla koneella. Pelaajat voivat liittyä mukaan peliin ja lopettaa milloin tahansa. Kehittäjäryhmä kertoo, että vihollistekoäly osaa mukautua suurempaan ihmispelaajamäärään sen sijaan, että ne vain kestäisivät enemmän osumia.


title: Haze (videopeli)

text: Pelaaja ohjaa sotilas Shane Carpenteria. Tapahtumat sijoittuvat vuoteen 2048, jolloin maiden hallitukset hoitavat sotilaalliset operaationsa täysin yksityisten palkka-armeijoiden avulla. Näistä suurin on Mantel, jättimäinen yritys, jolla on palkka-armeija. Firma on mukana lääketeollisuudessa ja oikeastaan kaikessa, mistä voi ansaita rahaa. Carpenter palvelee Mantelia sokeasti ja sotii ympäri maailmaa, kunnes käy läpi kolme päivää kestävän taistelun viidakossa Promise Hand -sissiryhmää vastaan. Näiden kolmen päivän aikana Carpenterin ajatusmaailma muuttuu täysin.


title: Haze (videopeli)

text: "The Guardian" listasi pelin yhdeksi 30:stä kaikkien aikojen huonoimmista videopeleistä.


title: Lintharjun koulu

text: Lintharjun koulu on Suonenjoen yläkoulu. Lintharjun koulun rakennuksessa toimi aiemmin ammattikoulu, mutta rakennus on sittemmin remontoitu perinpohjaisesti.


title: Lintharjun koulu

text: Suonenjoen yläasteena toimiva Lintharjun koulu toimii Suonenjoen keskustassa, Kaatron koulun vieressä. Koulut tekevät paljon yhteistyötä ja muodostavat yhdessä Kaatronlammen koulukeskuksen. Lintharjun koulu vihittiin käyttöön virallisesti viimeinen päivä syyskuuta vuonna 2005.


title: Lintharjun koulu

text:
Entisen ammattioppilaitoksen tiloihin on saneerattu uudelle koululle mainiot ja toimivat tilat.
Toiminnot siirtyivät sinne maaliskuussa 2005.


title: Lintharjun koulu

text:
Lintharjun koulussa opettajia on töissä noin 30 ja oppilaita tällä hetkellä noin 280.
Sisä-Savon kansalaisopisto käyttää Lintharjun koulun tiloja kursseissa sekä muussa toiminnassa.


title: Lintharjun koulu

text:
Koulussa on tukioppilastoimintaa sekä oppilaskunnan hallitus. Molempiin valitaan oppilaiden
keskuudesta säännöllisesti uudet jäsenet, oppilaiden itsensä äänestäminä. Oppilaskunnan hallitus
pitää yllä myös koulussa toimivaa kioskia sekä järjestää erilaisia tapahtumia koululaisille.


title: Haze

text: Haze voi viitata useampaan asiaan:


title: Uncharted

text: Uncharted on yhdysvaltalaisen Naughty Dog -pelitalon kehittämä ja Sony Computer Entertainmentin julkaisema videopelisarja, jossa yhdistyvät toimintaseikkailu-, kolmannen persoonan ammunta- ja tasohyppelypelin elementit. Pelisarjan päähenkilö on aarteenmetsästäjä Nathan ”Nate” Drake, jonka seikkailuja muinaisten aarteiden ja historiallisten mysteerien jäljillä sarjan peleissä seurataan.


title: Uncharted

text: Pelisarjan ensimmäinen osa, "" julkaistiin vuoden 2007 marraskuussa PlayStation 3 -pelikonsolille. Peli sai hyvin lämpimän vastaanoton, ja sarjan toinen osa "" julkaistiin vuonna 2009. Vuonna 2011 PlayStation 3:lle julkaistiin sarjan kolmas osa "", sekä PlayStation Vita -käsikonsolille julkaistu esiosa "". "", joka on pelisarjan neljäs ja viimeinen osa, julkaistiin vuoden 2016 huhtikuussa PlayStation 4 -pelikonsolille.


title: Uncharted

text: "Uncharted" -pelisarjaan pohjautuvan elokuvafilmatisoinnin on määrä saada ensi-iltansa vuonna 2017.


title: Uncharted

text: Ensijulkaisussa "" päähenkilö Nathan ”Nate” Drake seikkailee Amazonilla ja keskellä Tyyntä valtamerta sijaitsevalla kadonneella saarella etsiessään tarunhohtoista El Doradon aarretta kilpaa palkkasotureiden kanssa. Jatko-osassa "" Drake jäljittää Shambhalan laaksoa Himalajasta vastassaan oikeutta pakoileva ja Shambalan yliluonnollisia voimia tavoitteleva sotarikollinen. Kolmas osa "" sijoittuu eritoten Arabiaan, jossa Drake pyrkii löytämään Aavikon Atlantikseksi kutsutun kadonneen kaupungin.


title: Uncharted

text: "Unchartedissa" yhdistyvät toimintaseikkailu-, kolmannen persoonan ammunta- ja tasohyppelypelin elementit. Tasohyppely muun muassa mahdollistaa Draken taidon hyppiä, uida, kiipeillä ja liikkua ympäristössään parkour -tyylisesti, mikä edesauttaa Drakea ratkaisemaan liikkumiseen liittyviä esteitä. Peleissä on laaja valikoima erilaisia aseita, mutta pelaaja voi kerrallaan kantaa mukanaan vain käsiasetta kuten pistoolia ja ensisijaista asetta kuten kivääriä tai haulikkoa, sekä neljää kranaattia. Aseita voi vaihtaa joko poimimalla niitä kuolleiden vihollisten lähistöltä tai etsimällä niitä ympäristöstä tulitaistelun aikana.


title: Uncharted

text: Sarjan toisesta osasta lähtien peleissä on ollut myös moninpeli- ja yhteistyöpeliominaisuus. Tavallisessa moninpelissä voi pelata korkeintaan kymmenen pelaajaa, jotka jaetaan kahdeksi joukkueeksi. Moninpelissä on kuusi pelattavaa vaihtoehtoa: Deathmatch, Plunder, Team Objective, Three Team Deathmatch, Hardcore ja Free For All. Yhteistyöpeliin voi osallistua korkeintaan kolme pelaajaa, joista yksi on Nathan Drake ja kaksi muuta pelaajaa joitain muita sankarihahmoja.


title: Uncharted

text: Pelisarjan ensijulkaisussa Nathan Drake etsii El Doradon aarretta yhdessä mentorinsa Victor ”Sully” Sullivanin ja journalisti Elena Fisherin kanssa. Vastassaan heillä on Draken menneisyydestänä tunteman Eddy Rajan johtama merirosvojen ryhmä sekä Gabriel Romanin ja Atoq Navarron palkkasotureiden armeija.


title: Uncharted

text: Jatko-osa vie Draken matkalle halki Nepalin kaupungin, Borneon viidakoiden ja Himalajan vuorten, kun hän yrittää salaperäisen tikarin avulla löytää Shambhalan laakson ennen julmaa sotarikollista Zoran Lazarevićia. Apunaan Drakella on pelisarjan ensimmäisestä osasta tutut Victor Sullivan ja Elena Fisher. Uusina henkilöhahmoina pelissä esiintyvät muun muassa Draken vanha aarteenetsijäkumppani Harry Flynn sekä Chloe Frazer, jonka kanssa Drakella on takanaan yhteinen suhde.


title: Uncharted

text: Kolmannessa osassa Drake ja Victor Sullivan etsivät kilpaa hämäräperäisen salajärjestön kanssa Arabiasta myyttistä, Aavikon Atlantikseksi kutsuttua kadonnutta kaupunkia.


title: Uncharted

text: Pelisarjan neljännessä ja viimeisessä osassa Drake on jättänyt aarteenmetsästäjän elämän taakseen. Tilanne muuttuu, kun Draken kuolleeksi luultu veli Sam putkahtaa esiin ja houkuttelee hänet mukaan seikkailuun etsimään kapteeni Henry Averyn kauan sitten kadonnutta aarretta ja Libertaliaa, merirosvojen utopiaa.


title: Alexander Hamilton

text: Alexander Hamilton (11. tammikuuta 1755 tai 1757 – 12. heinäkuuta 1804) oli yhdysvaltalainen lakimies, upseeri ja valtiomies. Hän oli yksi Yhdysvaltain perustajaisistä. Hamilton toimi myös Yhdysvaltain ensimmäisenä valtiovarainministerinä 1789–1795.


title: Alexander Hamilton

text: Alexander Hamilton syntyi Nevis-nimisellä saarella Karibianmerellä. Hänen isänsä oli huonosti menestynyt liikemies James Hamilton ja äitinsä Rachel Fawcett Lavien, joka oli vielä Alexanderin syntymän aikoihin naimisissa John Lavien -nimisen miehen kanssa. Vaikka Rachel myöhemmin erosi ja perusti uuden perheen Jamesin kanssa, eivät he koskaan menneet naimisiin. Vuonna 1765 perhe muutti Saint Croixin saarelle, minkä jälkeen James hylkäsi perheensä ja katosi. Tienatakseen elantonsa Alexanderin äiti perusti pienen kaupan, veli James ryhtyi kirvesmieheksi ja tuolloin 11-vuotias Alexander toimi apulaisena Cruger and Beckman -nimisessä kauppapaikassa.


title: Alexander Hamilton

text: Hamilton sai nuorena kotisaarellaan maineen mukavana ihmisenä, minkä ansiosta saaren presbyteeripappi Hugh Knox keräsi yhdessä useiden muiden paikallisten kesken kolehdin, jolla he kustansivat Hamiltonin opiskelut Yhdysvaltain mantereella.


title: Alexander Hamilton

text: Koska Hamilton vietti koko nuoruutensa Amerikan siirtokuntien ulkopuolella, hän ei koskaan tuntenut erityistä lojaalisuutta mitään aluetta kohtaan. Tämän ansiosta Hamilton pystyi ajattelemaan Yhdysvaltoja yhtenä tasavertaisena alueena, mihin moni hänen kollegoistaan ei kyennyt. Lisäksi Hamilton näki St. Croixissa asuessaan valkoisten tekemät raakuudet mustia orjia kohtaan. Hamiltonin asuessa saarella orjat yrittivät useaan kertaan kapinoida omistajiaan vastaan, mutta valkoiset tukahduttivat kapinat aina väkivaltaisesti. Kokemustensa takia Hamilton vastusti vanhemmalla iällä orjuutta. Hän ei kuitenkaan ollut kantansa suhteen ehdoton, vaan olisi tarvittaessa sallinut orjuuden, mikäli siitä olisi ollut hyötyä Yhdysvalloille.


title: Alexander Hamilton

text: Saavuttuaan opintojaan varten New Yorkiin vuonna 1772 Hamilton asui Hugh Knoxin presbyteeriystävien kanssa. Hamilton ei vielä tuolloin tukenut täysin Yhdysvaltain itsenäistymistä ajaneita tahoja. Opiskellessaan King's Collegessa (nykyinen Columbian yliopisto) Hamilton kuitenkin ryhtyi lukemaan vallankumousta ajaneiden yhdysvaltalaisten, kuten James Otisin, John Adamsin ja John Dickinsonin kirjoituksia. Ensimmäisen kerran Hamilton itse vaati julkisesti uudistuksia vuonna 1774 Fields parkissa pitämässään puheessa, jossa hän puolusti Boston Tea Partyn toimintaa ja vaati siirtokuntien kongressiin vapailla vaaleilla valittuja edustajia. Tästä huolimatta Hamilton ei vieläkään pitänyt itseään vallankumouksellisena, vaan olisi halunnut Yhdysvaltain kuuluvan Iso-Britanniaan yhdenvertaisena emämaansa kanssa. Britannian parlamentti ja kuningas eivät kuitenkaan olleet halukkaita antamaan Yhdysvalloille enempää oikeuksia.


title: Alexander Hamilton

text: 19. huhtikuuta 1775 Britannian joukot hyökkäsivät Yhdysvaltain itsenäisyyttä kannattaneita miliisijoukkoja vastaan aloittaen näin avoimen sodan Britannian ja Yhdysvaltain itsenäisyyttä ajaneiden joukkojen välille. Bostonin piirityksen jälkeen Hamilton värväytyi New Yorkin miliisijoukkoihin, jossa hänet määrättiin kapteeniksi tykistöjoukkoihin. Palveltuaan armeijassa kahden vuoden ajan siirtokuntien armeijan ylipäällikkö George Washington nimitti Hamilton henkilökohtaiseksi Aide-de-campikseen (henkilökohtainen sotilasavustaja) ja antoi tälle everstiluutnantin arvon. Nimityksensä ansiosta Hamiltonista tuli pidetty henkilö merkittävien poliitikkojen keskuudessa, mikä osaltaan auttoi hänen myöhempää uraansa Washingtonin ja John Adamsin hallituksissa. Erityisesti New Yorkin poliittinen johto arvosti suuresti hänen hyviä puhujantaitojaan sekä tietämystään sodan kulusta.


title: Alexander Hamilton

text: Hamiltonin johdolla kutsuttiin koolle Yhdysvaltain perustuslain säätänyt perustuslaillinen konventti 1787. Kokouksessa hän piti puheen, jossa hänen katsottiin asettuvan monarkian kannattajaksi. Hän ehdotti presidenteille ja senaattoreille elinikäisiä virkakausia. "The Federalist" -kokoelmana myöhemmin julkaistussa esseesarjassa Hamilton asettui tukemaan voimakasta keskushallintoa.


title: Alexander Hamilton

text: Presidentti Washington nimitti Hamiltonin Yhdysvaltain ensimmäiseksi valtiovarainministeriksi. Hänen kautensa aikana perustettiin rahapaja sekä valtion pankki ja alettiin kerätä valmisteveroja.


title: Alexander Hamilton

text: Hamiltonin kuuluisa mietelmä talousministerinä oli, että ”kansallinen velka, silloin kun se ei ole ylenmääräinen, on meille kansallinen siunaus”.


title: Alexander Hamilton

text: Hamilton erosi ministerin tehtävistä, mutta jatkoi Washingtonin neuvonantajana. Vuoden 1796 presidentinvaaleissa hän oli valitsijamiehistössä. Vuonna 1801 hän perusti "New York Evening Post" -sanomalehden.


title: Alexander Hamilton

text: Hamilton kuoli haavoituttuaan vakavasti kaksintaistelussa pitkäaikaista poliittista vastustajaansa, varapresidentti Aaron Burria vastaan 1804. Ennen kaksintaistelua Hamilton oli estänyt Burrin pääsyn New Yorkin kuvernööriksi.


title: PlayStation Network

text: PlayStation Network (tunnetaan myös nimellä PSN) on Sonyn tuottama ilmainen (käyttäjällä on mahdollisuus päivittää PSN-tilinsä maksulliseen PlayStation Plus-palveluun) verkkopalvelu PlayStation 3:lle, PlayStation 4:lle, PlayStation Vitalle ja PlayStation Portablelle. Vuoden 2009 tammikuuhun mennessä palveluun oli rekisteröitynyt yli 17 miljoonaa käyttäjää ja käyttäjät olivat ladanneet sisältöä yli 330 miljoonaa kertaa. Maaliskuussa 2012 Sony ilmoitti palvelulla olevan 90 miljoonaa rekisteröityä käyttäjää. Marraskuussa 2013 käyttäjiä oli yli 150 miljoonaa. PlayStation Networkin käyttäjille on tarjolla PlayStation Plus -tilaajapalvelu, jossa kuukausimaksua vastaan saa pelejä ja muuta sisältöä.


title: PlayStation Network

text: Sony julkisti aikeensa palvelun tuottamisesta 15. toukokuuta 2006 PlayStation Business Conferencessa.


title: PlayStation Network

text: PlayStation Networkiin voi rekisteröityä joko PlayStation 3:n tai tietokoneen kautta. Myös PlayStation Portable -järjestelmällä voi rekisteröityä. Valittavana on kahdentyyppisiä tunnuksia: Master account ja Sub account. Ensimmäinen vaihtoehto antaa mahdollisuuden kaikkiin toimintoihin, mutta Master-tunnuksen tekijän pitää olla yli 18-vuotias. Master-tunnuksen haltija voi tehdä Sub-tunnuksia, joille hän voi määrittää asetukset ja rajoitteet. PSP:llä rekisteröityessä ei tarvitse erikseen valita haluaako Master- vai Sub-tunnuksen.


title: PlayStation Network

text: Koska Master- ja Sub-tunnukset eivät ole riippuvaisia PlayStation 3:n tuotantonumerosta, niitä voidaan käyttää myös muissa PS3-konsoleissa. Tämän vuoksi yhdessä PS3-konsolissa voi olla monta Master-tunnusta. PlayStation Network sisältää myös PlayStation Store -verkkokaupan, jonne menemiseen tarvitaan kuitenkin PSN-rekisteröinti. PSN sisältää myös Internet-selaimen, johon ei tarvitse tunnuksen rekisteröintiä.


title: PlayStation Network

text: PlayStation Store on virtuaalikauppa, josta voi ostaa videoita, pelidemoja ja pelejä omalle PlayStation 3:lle. Kauppaan voi mennä vain PS3:n XrossMediaBar-valikon kautta. Tosin PlayStation Portablelle on tehty oma PlayStation Store -virtuaalikauppa, jonne pääsee tietokoneen kautta tai PSP:llä (uudemmissa päivityksissä). PlayStation Network -tunnus on luotava ennen kuin voi tehdä ostoksia.


title: PlayStation Network

text: PlayStation Store sisältää ladattavaa (eli digitaalista) sisältöä PlayStation 3:lle ja PlayStation Portablelle. Jokaiselle eri maanosalle on oma kauppansa (Eurooppa, Amerikka, Aasia), mutta esimerkiksi Euroopassa on monelle maalle oma kauppansa. Euroopan ja Amerikan kauppapaikka päivittyy joka keskiviikko.PlayStation Store käyttää paikallista rahaa jokaisessa eri Storessa. Esimerkiksi Amerikan Storessa käytetään Yhdysvaltain dollaria ja Euroopan kauppapaikoilla euroa tai puntaa. Tämä on toisin kuin Microsoftin ja Nintendon kauppapaikoilla, joissa käytetään Microsoft- ja Nintendo-pisteitä. Rahaa voi lisätä konsolin sisäiseen ”lompakkoon” omalla luottokortillaan tai kaupoissa myytävillä PlayStation-korteilla. PlayStation-kortteja alettiin myydä Euroopassa 1. lokakuuta 2009


title: PlayStation Network

text: PlayStation Plus on yli 150 miljoonalle PlayStation Networkin käyttäjälle tarjolla oleva tilaajapalvelu, jossa 6,95€ kuukausimaksua, 14,95€ kolmen kuukauden maksua tai 49,95€ vuosimaksua vastaan käyttäjä saa ilmaisia pelejä, lisäsisältöä (DLC) ja pelialennuksia PlayStation Portable, PlayStation Vita, PlayStation 3 ja PlayStation 4 pelikonsoleille.


title: PlayStation Network

text: Tarjolla oleva ilmaissisältö ja alennukset vaihtelevat viikosta ja kuukaudesta toiseen ja ovat asiakkaan käytössä niin kauan kuin tällä on PlayStation Plus -tilaus aktiivisena. Vaikka tilaus katkeaisi, ovat aiemmin tilille rekisteröidyt sisällöt ladattavissa jälleen, kun tilaus on aktivoitu uudelleen.


title: PlayStation Network

text: 1. maaliskuuta 2010 PlayStation Networkiin iski virhekoodi 8001050F:llä kulkenut maailmanlaajuinen vika, joka esti online-pelaamisen ja joissain tapauksissa jopa yksinpelaamisen. Myös pelitallennukset ja trophy-tiedot olisivat voineet hävitä vian takia. Ongelma raportoitiin vain vanhemmissa PlayStation 3 -malleissa, eikä uusimmissa slim-malleissa. Sony ohjeisti, ettei konsolia kannata käynnistää, sillä monilta käyttäjiltä hävisi tietoja vian takia. Sony selvitti ongelman johtuneen vuoden 2010 karkauspäivästä, joka sekoitti vanhojen PS3-mallien sisäiset kellot. Ongelma korjaantui seuraavana päivänä konsolien kellojen palattua ”normaaliin” kalenteriin.


title: PlayStation Network

text: Huhtikuussa 2011 Sony tiedotti Networkiin 17.–19. huhtikuuta kohdistuneista hyökkäyksistä, jotka vaaransivat pelaajien käyttäjätiedot, kuten nimen, osoitteen, sähköpostin, syntymäajan sekä palvelun käyttäjätunnuksen ja salasanan. Luottokorttitietojen anastamisesta ei ole varmuutta. Tietomurtoa pidetään yhtenä laajimmista, sillä PlayStationin verkkopalveluita käyttää jopa 80 miljoonaa ihmistä. Myös 330 000 suomalaisen käyttäjän tietoja anastettiin. Tietoturvaongelman takia PlayStation Network oli pois käytöstä Sonyn korjaillessa ongelmaa 20. huhtikuuta - 15. toukokuuta välisenä aikana. Palvelu avautui tietyssä järjestyksessä kaikille maille. Ensiksi avautui muun muassa PlayStation Home -palvelu ja myöhemmin PlayStationStore -verkkokauppa.


title: Kang Kek Ieu

text: Kang Kek Ieu (), sissinimeltään ”Duch”, (s. 17. marraskuuta 1942) kuului punaisten khmerien johtajiin puolueen hallitessa Kambodžaa 1975–1979. Hän komensi pahamaineista Tuol Slengin kidutuskeskusta (S-21) Phnom Penhissä, jossa kuulusteltiin tai surmattiin arviolta 17 000 vankia.


title: Kang Kek Ieu

text: Kang Kek Ieu on koulutukseltaan matematiikanopettaja. Pol Potin hallinnon kumoamisen jälkeen hän palasi siviiliammattiinsa ja katosi julkisuudesta. Hänen epäiltiin jo kuolleen, kunnes irlantilainen valokuvaaja-lehtimies Nic Dunlop löysi kristinuskoon kääntyneen entisen vankilanjohtajan 1999.


title: Kang Kek Ieu

text: Kang oli entisistä punakhmerijohtajista ensimmäinen, joka vangittiin ja asetettiin YK:n tukeman tuomioistuimen eteen rikoksista ihmisyyttä vastaan.


title: Kang Kek Ieu

text: Oikeudenkäynti Kangia vastaan alkoi Phnom Phenissä 17. helmikuuta 2009. Heinäkuussa 2010 Duch tuomittiin 35 vuoden vapausrangaistukseen, josta hän joutuu kärsimään 19 vuotta, koska tutkintavankeuden lisäksi jäljelläolevasta vankeusrangaistuksesta vähennettiin viisi vuotta laittoman pidätyksen vuoksi. Syyttäjät olivat vaatineet 40 vuoden rangaistusta. Helmikuussa 2012 Duch tuomittiin vetoomustuomioistuimessa elinkautiseen vankeuteen rikoksista ihmisyyttä vastaan.


title: Koulusurma

text: Koulusurma on oppilaitoksessa tai koulutusorganisaatiossa tapahtuva joukkomurha, jossa henkilö tuo koulurakennukseen lähitaisteluaseen, ampuma-aseen, pommin tai minkä tahansa muun taisteluvälineen ja käyttää sitä siellä muita henkilöitä vastaan. Joissakin tapauksissa tekijöitä on ollut enemmän kuin yksi. Tekijä on ensisijaisesti oppilaitoksen nykyinen tai entinen oppilas, mutta koulusurmaaja voi olla myös ulkopuolinen henkilö. Usein surmaaja päättää tekonsa itsemurhaan, minkä vuoksi tapauksista on joskus käytetty myös nimitystä laajennettu itsemurha.


title: Koulusurma

text: Koulusurman kohteiden valikoituminen on sattumavaraista erotuksena väkivallantekoihin, joiden motiivi on henkilökohtainen (esim. huumerikos, jengit, rakkaussuhde).


title: Koulusurma

text: Kouluun kohdistuneista, useita henkilöuhreja vaatineista tapauksista ensimmäinen on Charles Whitmanin teko Teksasin yliopistossa vuonna 1966. Kouluampumisesta tuli yleinen termi vuosien 1997–1998 kouluissa tapahtuneiden ampumatapausten johdosta. Tekijät olivat Luke Woodham (Pearl, Mississippi 1.10.1997), Michael Carneal (West Paducah, Kentucky 1.12.1997), Joseph Colt (Stamps, Arkansas 15.12. 1997), Andrew Golden ja Mitchell Johnson (Jonesboro, Arkansas 24.3.1998), Andrew Wurst (Edinboro, Pennsylvania 24.4.1998) ja Kip Kinkel (Springfield, Oregon 21.5.1998).


title: Koulusurma

text: Koulusurma on tilastollisesti harvinainen ilmiö, jolle ei ole löydettävissä selittävää motiivia. Koulusurma rinnastetaan psykologisilta vaikutuksiltaan terrori-iskuun.


title: Koulusurma

text: Keskusrikospoliisin erikoistutkijan psykologian tohtori Helinä Häkkäsen mukaan koulusurmaajilla on kaksi yhteistä tekijää: syvä pettymys ja usko omaan ylivertaisuuteen. Pettymys voi kohdistua omaan itseen, ympärillä vaikuttaviin ihmisiin tai yhteiskuntaan. Sen sijaan koulukiusaaminen ei ole kaikkien tapausten yhteinen piirre. Häkkänen on profiloinut muun muassa Jokelan koulusurmaajan Pekka-Eric Auvisen. Koulusurmaajan tekoon liittyy hänen vakava mielenterveytensä häiriö, vaikka tekijä käyttäytyy yleensä ennen tekoaan yhteisössä tavanomaisesti. Masennuksen, mediaväkivallan ja/tai huumaavien aineiden käytön katsotaan osittain lisäävän alttiutta väkivaltaisuuteen. Erakkoluonne on koulusurmaajilla harvinaista; tavallisempi on sosiaalisena pidetty yksilö, joka tuntee itsensä yksinäiseksi huolimatta sosiaalisesta toiminnastaan. Aseiden helppo saatavuus, psyykelääkkeiden käyttö tai yhteiskunnallinen syrjäytyneisyys ei yleensä lisää väkivaltaisen käyttäytymisen riskiä. Koulukiusaaminen voi olla koulusurman motiivi mutta tavallisesti yhdessä useiden muiden syiden kanssa. Koulusurmaaja voi olla itse koulukiusaaja.


title: Koulusurma

text: Sosiaalipsykologian dosentin Atte Oksasen ja sosiologian dosentin Pekka Räsäsen mukaan on perusteltua väittää, että tapahtumien yksityiskohtainen käsittely ja erityisesti tekijöiden taustojen käsittely julkisuudessa saattaa rohkaista vastaavia tekoja suunnittelevia, ja että yhden maan tapahtumat lisäävät todennäköisyyttä vastaaviin tapahtumiin myös muualla. Koulusurmaajia yhdistää Oksasen ja Räsäsen mukaan lähinnä se, että he ovat miehiä, ja noin kaksi kolmasosaa heistä on kokenut vakavaa kiusaamista tai häirintää. Lisäksi Oksanen ja Räsänen mainitsevat yhdistäväksi tekijäksi sen, että monet koulusurmat tapahtuvat kylissä tai pikkukaupungeissa eivätkä suurissa metropoleissa. Koulusurmien taustalta voidaan heidän mukaansa hahmottaa usein kokonaisvaltaista syrjäytymistä. Tämä selittäisi osaltaan sitä, miksi koulusurmat tapahtuvat tyypillisesti pienillä paikkakunnilla. Suuret kaupungit tarjoavat runsaasti vaihtoehtoisia viiteryhmiä; pienillä paikkakunnilla näin ei aina ole.


title: Koulusurma

text: Koulusurmien ymmärtämistä vaikeuttaa median epätarkka uutisointi: teoille etsitään yhtä selittävää tekijää, kuten koulukiusaamista tai kostoa. Koulusurmien motiivit ovat monisyisiä.


title: Koulusurma

text: Koulusurmia on tapahtunut muiden muassa Yhdysvalloissa, Kanadassa, Unkarissa, Israelissa, Saksassa ja Suomessa. Suomessa on tapahtunut tulkinnasta riippuen kolme koulusurmiksi luokiteltavaa tapausta: Raumalla, Jokelassa ja Kauhajoella.2013;129(16):1695-1700.


title: Salvatore Lo Piccolo

text: Salvatore Lo Piccolo (s. 20. heinäkuuta 1942 Palermo) on sisilialainen mafioso ja yksi Palermon vaikutusvaltaisimmista rikollispäälliköistä. Hän on johtanut Cardillo-Tommaso Natalen mafiaperhettä 1970-luvulta lähtien ja San Lorenzon mandamentoa (aluetta) 1990-luvun alusta, jolloin Salvatore Biondino joutui vankilaan. Lo Piccolo pakoili oikeutta vuodesta 1981 vuoteen 2007, jolloin hänet pidätettiin. .


title: Salvatore Lo Piccolo

text: Italialaisen Direzione Investigativa Antimafian mukaan Salvatore Lo Piccolo ja hänen poikansa Sandro Lo Piccolo isännöivät suurinta osaa Palermon kaupunkialueesta. Heidän vaikutusalueensa käsittää San Lorenzon ”mandamenton”, Gangin, Passo di Riganon sekä osan Messinan alueesta.


title: Salvatore Lo Piccolo

text: 11. huhtikuuta 2006 tapahtuneen Bernardo Provenzanon pidätyksen jälkeen Salvatore Lo Piccolon ja Matteo Messina Denaron uskotaan toimineen Cosa Nostran uusina johtajina.


title: Salvatore Lo Piccolo

text: Provenzanon piilopaikasta löytyneessä pizzinissä (pieni paperiliuska, jollaisia käytetään mafiosojen välisessä viestinnässä puhelinkeskustelujen välttämiseksi) olleen tekstin perusteella Provenzanon varamiehet Palermossa olisivat kuitenkin olleet Salvatore Lo Piccolo ja Antonio Rotolo, Pagliarellin alueen johtaja, joka kannatti corleonelaisia Totò Riinan päivinä. Cosa Nostran kannalta tärkeään päätökseen liittyvässä viestissä Provenzano kertoi Rotololle: ”Tämän asian ratkaiseminen on sinun, minun ja Lo Piccolon vastuulla.”


title: Salvatore Lo Piccolo

text: Mafianvastaisen syyttäjän Antonio Ingroian mukaan olisi epätodennäköistä, että Provenzanon paikan täyttämisestä syttyisi täysimittainen sota. Seuraajaehdokkaista Ingroia piti Lo Piccoloa todennäköisempänä vaihtoehtona mafian seuraavaksi johtajaksi. ”Hän on Palermosta, ja se on edelleen mafian vahvinta tukialuetta”, Ingroia totesi.


title: Salvatore Lo Piccolo

text: Marraskuussa 2007 Salvatore Lo Piccolo, hänen poikansa sekä kaksi muuta korkea-arvoista mafiajohtajaa pidätettiin. Italian poliisi teki pidätykset Palermon lähettyvillä.


title: Konstsamfundet

text: Föreningen Konstsamfundet on vuonna 1940 perustettu yhdistys. Sen toimintaan kuuluu Suomen ruotsinkielisen kulttuurin eri alueiden tukeminen ja edistäminen. Keskeinen yhdistyksen perustaja oli vuorineuvos Amos Anderson, joka myös määräsi testamentissaan yhdistyksen ainoaksi perijäkseen.


title: Konstsamfundet

text: Yhdistyksen toiminnan tarkoituksena on 1) tukea kuvallista ja esittävää taidetta Suomessa sekä edistää ja herättää syvällistä kiinnostusta taiteisiin; 2) tukea suomenruotsalaista kulttuuria sekä ruotsinkielisten asemaa Suomessa kiinnittämällä erityisesti erityisesti huomiota tiedon levittämiseen ruotsiksi ja 3) nuorten ammatillisen koulutuksen edistäminen.


title: Konstsamfundet

text: Yhdistys jakaa myös apurahoja sekä yhteisöille että yksityisille henkilöille. Tämän lisäksi yhdistyksen tehtävänä on tukea opetusta ja ammattikasvatusta sekä julkaisutoimintaa.


title: Konstsamfundet

text: Föreningen Konstsamfundetin keskeinen tehtävä on ylläpitää Helsingin keskustassa sijaitsevaa Amos Andersonin taidemuseota, joka sijaitsee Andersonin entisessä kaupunkikodissa sekä Taalintehtaalla sijaitsevaa Söderlångvikin kartanomuseota, joka oli Andersonin kesäasunto.


title: Konstsamfundet

text: Föreningen Konstsamfundet ehdotti syyskuussa 2013 Helsingin kaupungille uuden taidemuseon rakentamista Lasipalatsiin ja Lasipalatsin aukiolle. Toukokuussa 2014 Helsingin kaupunginvaltuusto päätti yksimielisesti hyväksyä hankkeen edellyttämän uuden kiinteistöyhtiön perustamisen ja Lasipalatsin rakennuksen siirron kiinteistöyhtiölle. Amos Rexin rakennustyöt alkoivat tammikuussa 2016.


title: Konstsamfundet

text: Tuen ja sijoitustoiminnan rajalla on yhdistyksen toiminta lehtien julkaisijana. Osittain ne tuottavat taloudellista tulosta, mutta osa lehdistä toimii enemmän tai vähemmän tappiollisesti. Yhdistys omistaa täysin KSF Media-konsernin, jonka piiriin kuuluvat mm. sanomalehdet "Hangötidningen", "Hufvudstadsbladet", "Loviisan Sanomat", "Västra Nyland" ja "Östnyland."


title: Konstsamfundet

text: Yhdistys toimii kustannustoiminnassa julkaisemalla ruotsinkielistä talouslehti Forumia. Tämän lisäksi yhdistys omistaa kustantamo Schildts & Söderströmsin.


title: Konstsamfundet

text: Yhdistyksen talous on pitkään perustunut Helsingin keskustassa sijaitsevan Kauppakeskus Forumin toimintaan. Samassa korttelissa sijaitsevat myös Amos Andersonin taidemuseo, "Hufvudstadsbladetin" toimitus ja yhdistyksen muunkin toiminnan keskus. Vuoden 2016 alussa Konstsamfundet ja Forum Fastighets ilmoittivat myyvänsä Forumin kauppakeskuksen Sponda Oyj:lle 576 miljoonalla eurolla.


title: Konstsamfundet

text: Investointiyhtiö "Insulanova" hallinnoi yhdistyksen lukuisia lomakiinteistöjä, joista jokaisella on oma rantaosuutensa. Yhdistyksellä on merkittäviä osakeomistuksia myös Stockmannissa, Aktia-pankissa ja kustannusyhtiö Schildts & Söderströmsissä.Yhdistyksen hallituksen työryhmäjäseniä vuonna 2018 ovat:


title: Konstsamfundet

text: Yhdistyksen hallituksen jäseniä ovat:


title: Konstsamfundet

text: Yhdistyksen toimitusjohtajana toimii (2018) Kaj-Gustaf Bergh.


title: Matthew Garber

text: Matthew Garber (25. maaliskuuta 1956 – 13. kesäkuuta 1977) oli brittiläinen näyttelijä. Hänen muistetaan parhaiten "Mikko Pankin" roolistaan Walt Disneyn "Maija Poppasessa" (1964).


title: Matthew Garber

text: Garber syntyi Lontoossa vanhemmille, joilla molemmilla oli takanaan näyttelijänuraa, ja opiskeli St Paul's Schoolissa (Winchmore Hill) ja Highgate Schoolissa. Hän teki debyyttinsä elokuvanäyttelijänä 7-vuotiaana, mutta ehti esittää elämänsä aikana Disneylle ainoastaan kolme roolia.


title: Matthew Garber

text: Garber kuoli 21-vuotiaana Lontoon Royal Free Hospitalissa vaikeaan pankreatiittiin. 24. lokakuuta 2004 Garberin kahdeksan vuotta nuorempi pikkuveli Fergus ilmoitti "Mail on Sundayn" haastattelussa Matthew'n saaneen hepatiitin Intiassa vuonna 1976. Väitteeseen mahdollisesta huumausaineidenkäytöstä hän ei uskonut.


title: Matthew Garber

text: Garber on polttohaudattu. Hänet kelpuutettiin vuonna 2004 postuumisti "Disney-legendaksi".


title: Perses (titaani)

text: Perses (, "tuho, hävitys") oli titaani, joka liitettiin sotaa seuraavaan hävitykseen. Hänen oli yksi kolmesta Krioksen ja Eurybian pojasta; kaksi muuta olivat Astraios ja Pallas.


title: Perses (titaani)

text: Hekaten kerrotaan useimmissa lähteissä olevan Perseksen ja hänen vaimonsa Asterian, joka myös oli titaani, tytär


title: Helvi Koskinen

text: Helvi Koskinen (7. tammikuuta 1930 Vahviala – 7. tammikuuta 1990 lomamatkalla syntymäpäivänään Espanja Marbella) oli suomalainen liikkeenharjoittaja ja kansanedustaja. Koskinen toimi Suomen Maaseudun Puolueen kansanedustajana vuosina 1983–1987 Uudenmaan vaalipiiristä.


title: Doris McCarthy

text: Doris McCarthy CM, O.Ont (7. heinäkuuta 1910, Calgary – 25. marraskuuta 2010) oli kanadalainen kuvataiteilija. Hän tuli tunnetuksi maisemamaalauksestaan. Vaikka hän asui ja työskenteli pääasiassa Ontariossa, hän kiersi maalaamassa muun muassa Costa Ricassa, Espanjassa, Italiassa, Japanissa, Intiassa, Englannissa ja Irlannissa. Parhaiten hänet tunnetaan kanadalaisten maisemien kuvauksista.


title: Doris McCarthy

text: McCarthy opiskeli vuosina 1926–1930 Ontario College of Artissa. Vuodesta 1932 hän toimi opettajana Toronton Central Technical Schoolissa. Jäätyään eläkkeelle 1972 hän teki myös ensimmäisen matkansa arktiseen ympäristöön. Myöhemmän uransa aikana hän piti muun muassa kursseja kirjallisuudesta Toronton yliopistossa.


title: Doris McCarthy

text: McCarthy julkaisi omaelämäkerralliset kirjat "A Fool in Paradise" (1990), "The Good Wine" (1991) ja "Ninety Years Wise" (2004). Hän oli Kanadan ja Ontarion ritarikuntien jäsen, voitti useita palkintoja ja kunnianosoituksia sekä lisäksi sai muun muassa mukaansa nimetyn gallerian Toronton yliopiston Scarboroughin-kampukselle.


title: Jean-Michel Charlier

text: Jean-Michel Charlier (30. lokakuuta 1924 Liège – 10. kesäkuuta 1989) oli belgialainen sarjakuvien käsikirjoittaja. Hän oli myös perustamassa maineikasta eurooppalaista sarjakuvalehteä "Pilote".


title: Jean-Michel Charlier

text: Charlier aloitti vuonna 1945 World Pressin piirtäjänä ja pääsi tekemään töitä "Spirou"-sarjakuvalehteen. Seuraavana vuonna hän ja piirtäjä Victor Hubinon loivat sarjakuvan "L'Agonie du Bismarck". Charlier teki käsikirjoitukset mutta myös osallistui piirtämiseen varsinkin laivojen ja lentokoneiden osalta. Vuonna 1947 hän ja Hubinon aloittivat pitkäikäisen lentoseikkailusarjakuvan "Buck Danny". Muutaman vuoden sisällä Charlier siirtyi kokonaan käsikirjoittajaksi Jijén suosituksesta.


title: Jean-Michel Charlier

text: Koska kustantaja Dupuis keskittyi tuolloin lähes kokonaan lehtien julkaisuun ja albumeja julkaistiin vain harvakseltaan, Charlier hankki lentolupakirjan vuonna 1949 ja oli hetken SABENA-lentoyhtiön leivissä.


title: Jean-Michel Charlier

text: Seuraavana vuonna Charlier palasi kuitenkin sarjakuvien pariin. Jälleen yhteistyössä Hubinon kanssa hän loi sarjakuvasankari Tiger Joen "La Libre Juniorille", joka oli viikoittainen sarjakuvaliite lehdessä "La Libre Belgique". Charlie jatkoi käsikirjoitusten tekoa yhä myös "Spiroulle" tehden yhteistyötä Eddy Paapen ("Valhardi") ja Albert Uderzon kanssa ("Belloy").


title: Jean-Michel Charlier

text: Charlier, Hubinon, Uderzo ja sarjakuvakäsikirjoittaja René Goscinny perustivat liiketoiminnallisen sarjakuvastudion Edifrancen ja "Pistolin"-lehden vuonna 1955 sekä merkittäväksi muodostuvan "Pilote"-lehden vuonna 1959. Charlier toimi päätoimittajana ja kirjoitti lisäksi kahta tarinaa ensimmäiseen numeroon: "Punapartaa" Hubinonin ja "Haikaralaivuetta" ("Tanguy ja Laverdure") Uderzon kanssa. "Haikaralaivueesta" tehtiin myöhemmin televisiosarja (1967–69), jonka nimi ranskaksi oli "Les Chevaliers du Ciel" ja jota englanniksi dubattuna esitettiin nimellä "The Aeronauts".


title: Jean-Michel Charlier

text: Charlier vieraili Yhdysvalloissa vuonna 1963. Se innoitti häntä luomaan villiin länteen sijoittuvan sarjakuvan "Fort Navajo", joka alkoi ilmestyä "Pilotessa". "Fort Navajon" nimi muuttui muotoon "Blueberry" sen päähenkilön mukaan. "Blueberryn" piirtäjäksi Charlier valitsi Jean Giraudin.


title: Jean-Michel Charlier

text: Toimitukselliset erimielisyydet pakottivat Charlierin luopumaan asemastaan "Pilote"-lehdessä ja hän siirtyi Ranskan television palvelukseen vuoteen 1976 saakka. Sen jälkeen hän oli kaksi vuotta päätoimittajana "Tintin"-lehdessä. Hän jatkoi "Blueberryn" ja "Buck Dannyn" kirjoittamista.


title: Jean-Michel Charlier

text: Jean-Michel Charlier kuoli Ranskassa Saint-Cloudissa vuonna 1989. Muut käsikirjoittajat, usein Charlierin jo aikaisemmin itsensä valitsemat, jatkoivat hänen sarjakuviensa kirjoittamista.


title: Kuorajärvi

text: Kuorajärvi on Lieksaan kuuluva kylä, joka sijaitsee noin 38 kilometriä Lieksan keskustasta etelään. Kylä rajautuu pohjoisessa Jaakonvaran kylään, etelässä ja idässä Ilomantsin kuntaan sekä lännessä Vuonislahden kylään. Lisäksi kylän alueella sijaitsee kolmen kunnan (Lieksan, Ilomantsin ja Enon) yhteinen rajapyykki.


title: Kuorajärvi

text: Kylä on saanut nimensä karjalan kielen kalaa tarkoittavasta sanasta "kuore".


title: Kuorajärvi

text: Kylä perustettiin 1670-luvulla jolloin se kuului vielä Vuonislahteen. Vuonna 1683 Kuorajärvi on kuitenkin jo esiintynyt omana kylänään. Talvisodan aikana koko kylä evakuoitiin läheisen itärajan vuoksi. Pääosa evakoista siirrettiin Keski-Suomeen ja Pohjois-Savoon. Jatkosodan aikana kylää ravisteli neuvostopartisaanien terrori: mm. Sormivaarassa ammuttiin 13 siviiliä, mukana naisia ja lapsia. Myös pienempiä kahakoita ja väijytyksiä tapahtui kylän alueella. Sormivaarassa on siviiliuhrien kunniaksi pystytetty muistomerkki.


title: Kuorajärvi

text: Elinkeinoihin kuului ennen maatalouden ohella metsästys, kalastus ja keräilytalous. Riistaisat vaaramaisemat, järvi ja useat lammet takasivat toimeentulon. Myös puun uittaminen Kuorajokea pitkin Koitereeseen työllisti paikallista ja vierailevaa väestöä. Nykyään kylällä toimii yksi lypsykarjatila. Järven ympäristössä on useita kesämökkejä.


Kupletti- ja iskelmälaulajien kuninkuuskilpailut olivat 1950-luvulla järjestetyt laulukilpailut. Ensimmäiset kilpailut järjestettiin vuonna 1950 Helsingin työväentalossa.


title: Etelä-Afrikka apartheidin jälkeen

text: Apartheidin jälkeinen Etelä-Afrikan historia alkaa huhtikuussa 1994 järjestettyjen ensimmäisten vapaiden ja demokraattisten vaalien jälkeen. Vaaleissa maan johtoon nousi ANC:n johtama kansallisen yhteinäisyyden hallitus, jossa olivat edustettuna kaikki yli 20 kansanedustajan paikkaa vaaleissa saaneet puolueet.


title: Etelä-Afrikka apartheidin jälkeen

text: ANC sai 62,7 % vaaleissa annetuista äänistä, joka jäi hiukan alle perustuslain muuttamiseksi vaaditusta 2/3 enemmistöstä. Maan toiseksi suurimmaksi puolueeksi nousi Kansallispuolue 20,4 % kannatuksella. 9. toukokuuta Etelä-Afrikan uusi parlamentti valitsi yksimielisesti Nelson Mandelan maan uudeksi presidentiksi. ANC:n ja Kansallispuolueen lisäksi ministerinpaikkoja sai Inkatha-vapauspuolue, joka sai 10 % annetuista äänistä.


title: Etelä-Afrikka apartheidin jälkeen

text: Ennen vaaleja sovitussa väliaikaisessa perustuslaissa oli sovittu, että maahan perustetaan vaalien jälkeen viideksi vuodeksi kansallisen yhtenäisyyden hallitus, johon kuuluisivat kaikki yli 5 % ääniä vaaleissa saaneet puolueet. Hallituksen muodostivat siten ANC, Kansallispuolue ja Inkatha-vapauspuolue.


title: Etelä-Afrikka apartheidin jälkeen

text: Väliaikaisen perustuslain säännösten mukaan Perustuslaillisen kokouksen () tuli tehdä esitys uudesta perustuslaista 9. toukokuuta 1996 mennessä. Perustuslakituomioistuimen tarkastuksen ja Perustuslaillisen kokouksen kanssa käytyjen neuvottelujen päätteeksi uusi perustuslaki saatiin valmiiksi 2. joulukuuta 1996 ja presidentti Mandela vahvisti sen 10. joulukuuta. Perustuslaki astui voimaan 3. helmikuuta 1997. Kansallisen yhtenäisyyden hallituksen kausi jatkui vuoden 1999 vaaleihin asti, mutta 30. kesäkuuta 1996 Kansallispuolue erosi hallituksesta ja liittyi oppositioon.


title: Etelä-Afrikka apartheidin jälkeen

text: Mandelan presidenttikaudella hallitus paneutui maan uudistamiseen ja sen talouden avaamiseen. ANC loi uuden talouspoliittisen ohjelman GEAR:in (), joka perustui markkinalähtöiseen talouspolitiikkaan. Mandelan keskeisin tavoite oli kuitenkin apartheidin aiheuttamien traumojen sovittaminen. Pitkälti Mandelan toiminnan ansiosta maassa ei ilmennyt juurikaan poliittista väkivaltaa vuosina 1994-2004


title: Etelä-Afrikka apartheidin jälkeen

text: ANC:n on onnistunut kasvattamaan suosiotaan: vuoden 1999 vaaleissa sen kannatus oli 66,35 % ja vuoden 2004 vaaleissa 69,69 %. Maan parlamentissa on kuitenkin edustettuna 16 eri puoluetta. Nelson Mandelan jätettyä politiikan ennen vuoden 1999 vaaleja maan presidentiksi nousi Thabo Mbeki, joka uudelleenvalittiin vuonna 2004.


title: Etelä-Afrikka apartheidin jälkeen

text: ANC:n tärkeimmät liittolaiset ovat olleet ammattiyhdistysliike COSATU ja Etelä-Afrikan kommunistinen puolue (SACP). Liitolaisten välisiin suhteisiin on viimeisten vuosien aikana muodostunut jännitteitä, kun COSATU ja SACP ovat vaatineet suurempaa vaikutusvaltaa päätettäessä maan makroekonomisesta talouspolitiikasta.


title: Etelä-Afrikka apartheidin jälkeen

text: Maan keskeiseksi oppositiopuolueeksi on noussut kesäkuussa 2000 perustettu Demokraattinen allianssi (DA), joka syntyi Demokraattisen puolueen ja Uuden kansallispuolueen liitosta. DA:n puheenjohtaja toimii demokraattisen puolueen entinen puheenjohtaja Tony Leon. DA on pyrkinyt kasvattamaan suosiotaan maan mustan väestön keskuudessa, mutta ei ole toistaiseksi onnistunut. Sen kannattajakunta tulee pääasiassa valkoisesta keskiluokasta.


title: Etelä-Afrikka apartheidin jälkeen

text: Valkoiset oikeistopuolueet kuten konservatiivinen puolue ja avoimen rasistinen Afrikaner Weerstandsbeweging (AWB) ovat marginalisoituneet. Afrikaanerinationalistinen, buurien Volkstaatin perustamista ajava Vapausrintama plus ei myöskään ole onnistunut hankkimaan merkittävää kannatusta. Myös panafrikkalainen PAC on menestynyt vaaleissa huonosti.


title: Etelä-Afrikka apartheidin jälkeen

text:
Vuoden 2004 jälkeen on ollut taas eneneviä mielenosoituksia paikallishallintoa vastaan, ja osa protesteista väkivaltaisia. Levottomuudet johtuvat asuntojen, veden ja muiden peruspelvelujen puutteesta ja kasvavasta elintasoerosta rikkaiden ja köyhien välillä..
Suurkaupunkeja ympäröivien mustien slummien olot ovat jopa huonompia kuin mustilla apartheidin aikana.
Väkivaltaiset levottomuudet
ovat kohdistuneet hallinnon lisäksi muun muassa Zimbabwesta tulleisiin mustiin pakolaisiin.


title: Etelä-Afrikka apartheidin jälkeen

text: Mbekin merkittävin kilpailija ANC:ssa oli vasemmistolaisempi ja populistinen Jacob Zuma. Zuma oli varapresidenttinä vuoteen 2005, jolloin Mbeki erotti hänet lahjusten otosta epäiltynä. Joulukuun 2007 ANC:n puoluekokouksessa Mbeki asettui vielä ehdolle puolueen johtoon Zumaa vastaan estääkseen tämän nousun puolueen johtajaksi ja seuraavaksi presidentiksi, vaikka ei itse voikaan perustuslain mukaan jatkaa enää kolmatta kautta presidenttinä. Mbeki hävisi puheenjohtajaäänestyksen 18. joulukuuta 2007 äänin 1 505 vastaan 2 329.


title: Etelä-Afrikka apartheidin jälkeen

text: Syyskuussa 2008 puolue vaati Mbekin eroa kolme kuukautta ennen hänen presidenttikautensa päättymistä. Väliaikaiseksi presidentiksi nousi Kgalema Motlanthe. Zuma nousi maan presidentiksi vuoden 2009 vaalien jälkeen. Myös Nelson Mandela antoi hänelle tukensa.


title: Etelä-Afrikka apartheidin jälkeen

text: Puoleen sisäiset jännitteet Mbekin ja Zuman kannattajien välillä johtivat syksyllä 2008 uuden puolueen, Kansankongressin () perustamiseen, kun joukko Mbekin kannattajia erosi ANC:stä. Puolueen johtoon nousi maan entinen puolustusministeri Mosiuoa Lekota, jonka mukaan puolue tulee haastamaan ANC:n ohjelmalla, joka nojaa vahvaan talouskasvuun ja liike-elämän tukemiseen.


title: Etelä-Afrikka apartheidin jälkeen

text: Vuonna 1995 kansallisen yhtenäisyyden hallitus nimitti Totuuskomission () selvittämään apartheidin aikaisia rikoksia. Komissio kuuli rikoksen uhriksi joutuneiden todistuksia ja poliittisista syistä rikoksia tehneet saattoivat anoa komissiolta armahdusta täydellistä, rehellistä tunnustusta vastaan. Totuuskomissiota pidetään yleisesti onnistuneena yrityksenä selvittää maan traumaattista poliittista historiaa. Totuuskomission puheenjohtajana toimi Nobelin rauhanpalkinnolla palkittu Etelä-Afrikan anglikaanisen kirkon emeritusarkkipiispa Desmond Tutu.


title: Himalajankivikkorastas

text: Himalajankivikkorastas ("Monticola cinclorhyncha") on Himalajan rinteillä pesivä varpuslintu. Suomenkielisestä nimestään huolimatta laji kuuluu sieppojen ei rastaiden heimoon. Lajin nimesi ja kuvaili Nicholas Aylward Vigors 1832.


title: Himalajankivikkorastas

text: Koiraan pää, kurkku, niska ja yläselkä ovat kirkkaansiniset ja muu yläosa musta, alapuolelta se on ruosteenpunainen. Siivellä on valkoinen laikku. Naaras on tumman oliivinruskea ja alapuolelta tummaviiruinen. Nuori lintu on kokonaan tumma valkoisin täplin.


title: Himalajankivikkorastas

text: Laji pesii Himalajan rinteillä noin 50 000–100 000 neliökilometrin alalla ja talvehtii Intiassa ja Pakistanissa. Lajin kanta on elinvoimainen.


title: Himalajankivikkorastas

text: Pesimäaikana mäntymetsissä ja kukkuloiden rinteillä, talvella tiheissä sulkeutuneissa metsissä.


title: Himalajankivikkorastas

text: Syö selkärangattomia sekä marjoja ja hedelmiä.


title: Donald Bragg

text: Donald Bragg (s. 15. toukokuuta 1935, Penns Grove, New Jersey) on entinen yhdysvaltalainen seiväshyppääjä ja olympiavoittaja.


title: Donald Bragg

text: Don "Tarzan" Bragg voitti Yhdysvaltain olympiakarsinnoissa 1960 seiväshypyn ME-tuloksella 480, joka jäi viimeiseksi metalliseipäällä tehdyksi maailmanennätykseksi. Seuraavana vuonna hänen ennätyksensä ylitettiin lasikuituseipäällä. Rooman 1960 olympiakisoissa Bragg voitti kultaa tuloksella 470.


title: Donald Bragg

text: Philadelphiassa 13. helmikuuta 1959 190-senttinen ja 90-kiloinen Bragg hyppäsi epävirallisen halli-ME:n 481. Hän ei uskonut lasikuituseipäisiin ja lupasi suuria rahasummia sille, joka ylittäisi viisi metriä vanhalla terässeipäällä, mutta kukaan ei ole rahoja noutanut.


title: Paper Lace

text: Paper Lace on brittiläinen popyhtye. Se perustettiin alun perin vuonna 1967 nimellä Music Box, mutta nimi Paper Lace otettiin käyttöön vasta Phil Wrightin liityttyä yhtyeeseen rumpaliksi ja päävokalistiksi. Yhtye on kotoisin Nottinghamista.


title: Paper Lace

text: Paper Lace sai 1970-luvun puolessavälissä muutaman suuren hitin: Yhtyeen maine rakentuu pitkälti näiden laulujen varaan. Sen ainoat studioalbumit ovat "Paper Lace and Other Bits of Material" (1974) ja "First Edition" (1975). Tästä huolimatta se on jatkanut ajoittaisia esiintymisiään vuosikymmenen jälkeen.http://www.carlopaulsantanna.com/


title: Alicia Rhett

text: Alicia Rhett (1. helmikuuta 1915 Savannah, Georgia – 3. tammikuuta 2014 Charleston, Etelä-Carolina) oli yhdysvaltalainen näyttelijä ja muotokuvamaalari, joka muistetaan parhaiten India Wilkesin roolista elokuvassa "Tuulen viemää" (1939).


title: Alicia Rhett

text: Rhett syntyi Savannah’ssa, Georgian osavaltiossa. Hänen äitinsä oli liverpoolilainen maahanmuuttaja Isabelle Murdoch ja isänsä armeijan työntekijä ja insinööri Edmund M. Rhett. Isä kuoli tyttärensä varhaislapsuudessa, ja Alicia muutti äitinsä kanssa Charlestoniin, Etelä-Carolinaan, jossa hän ajan mittaan sai töitä teatterista.


title: Alicia Rhett

text: Rhettin maine perustuu pitkälti yhteen elokuvaan. Hän sai roolinsa Hollywood-ohjaaja George Cukorin löydettyä hänet vuonna 1936. Pian Rhett kuitenkin palasi Etelä-Carolinaan ja vetäytyi elokuvamaailmasta 1941 ”sopivien roolien” vähyyden vuoksi.


title: Alicia Rhett

text: Rhett harrasti kuvataidetta jo lyhyen näyttelijänuransa aikana. Hän piirsi kuvausten välissä muotokuvia ja sketsejä kanssanäyttelijöistä; myöhemmin hän maalasi muotokuvat mm. amiraali Louis Emil Denfeldistä sekä Estellene P. Walkerista, jonka kuva on Etelä-Carolinan osavaltiollisessa kirjastossa. Hän myös kuvitti kirjoja, kuten "South Carolina Indians" -teoksen vuonna 1965.


title: Luettelo moottoriradoista

text: Tämä on luettelo maailman moottoriradoista maittain. Luettelo on epätäydellinen.


title: Luettelo moottoriradoista

text: Lihavoidut radat ovat yhä käytössä.


title: Fred Hansen

text: Fred Hansen (29. joulukuuta 1940, Cuero, Texas) on entinen yhdysvaltalainen seiväshyppääjä ja olympiavoittaja.


title: Fred Hansen

text: Fred Hansen ylitti vuonna 1961 terässeipäällä tuloksen 457. Vuonna 1963 hän hyppäsi lasikuituseipäällä tuloksen 490, jolla hän oli sen vuoden maailmantilastossa jaetulla kymmenennellä sijalla. Kesällä 1964 hän paransi kahdesti maailmanennätystä. Yhdysvaltain ja Neuvostoliiton maaottelussa 25. heinäkuuta hän hyppäsi lähes kaksi vuotta kestävän ennätyksen 528. Tokion 1964 olympialaisten yhdeksän tuntia kestäneessä kisassa Hansen ylitti 510 ja voitti kultamitalin ensimmäisenä lasikuituaikakauden seiväshyppääjänä. Hän päätti seiväshyppyuransa siihen.


title: Fred Hansen

text: Ammatiltaan Fred Hansen on hammaslääkäri.


title: Matteo Brighi

text: Matteo Brighi (s. 14. helmikuuta 1981 Rimini, Italia) on italialainen jalkapalloilija. Hän pelaa AS Romassa.


title: Matteo Brighi

text: Brighi on pelannut yhden maaottelun, vuonna 2002 Sloveniaa vastaan. Nuorten maajoukkueessa hän oli vakiopelaajia.


title: Vuoritalekana

text: Vuoritalekana ("Talegalla jobiensis") on kanalintujen lahkoon kuuluva lintulaji. Sen nimesi ja kuvaili Adolf Bernard Meyer vuonna 1874.


title: Vuoritalekana

text: Lajista tunnetaan kaksi alalajia, nimialalaji "T. j. jobiensis" ja "T. j. longicaudus".


title: Vuoritalekana

text: Vuoritalekana elää Indonesiassa ja Papua-Uudessa-Guineassa. Lajin maailmanpopulaation koko on noin 10 000–1 000 000 yksilöä. Lajin kanta on elinvoimainen.


title: Vuoritalekana

text: Vuoritalekanan elinympäristöä ovat trooppiset ja subtrooppiset alavat metsät ja vuoristometsät.


title: Vuoritalekana

text: Vuoritalekana rakentaa korkean pesäkummun kasveista ja naaras munii munansa tämän kummun sisään. Munat hautuvat lahoavien kasvien lämmössä. Laji käyttää myös helttatalekanan ("Aepypodius arfakianus") pesäkumpua tämän päätettyä pesimisensä.


title: Sanctuary

text: Sanctuary voi tarkoittaa seuraavia asioita:


title: Runebergin lähde

text: Runebergin lähde on Ruovedellä sijaitseva lähde, joka sijaitsee luonnonsuojelualueella. Alueella kasvaa monta harvinaista kasvia. J. L. Runeberg asui Ruovedellä kotiopettajana ja istuskeli joskus lähteen reunalla haaveilemassa. Siellä hän kirjoitti "Lähteellä"-laulun alkuperäiset ruotsinkieliset sanat Lähteen kautta kulkee Runeberginpolku laivarannasta Haapasaaren Lomakylään. Ruovedentieltä lähteelle pääsee Runebergintietä.


title: Jeff Madsen

text: Jeff Madsen (s. 7. kesäkuuta 1985, Santa Monica) on yhdysvaltalainen pokeriammattilainen.


title: Jeff Madsen

text: Madsen kasvoi Los Angelesissa. Hän asui kotona kunnes pääsi Kalifornian yliopistoon opiskelemaan elokuvatutkimusta. Collegessa Madsen pääsi pelaamaan ensi kerran no limit texas hold'emia. Hän oli tosin muutama vuosi aiemmin pelannut pokeria Chumash Casinolla.


title: Jeff Madsen

text: Vuonna 2006 Madsen pääsi osallistumaan myös ensi kertaa World Series of Pokeriin täytettyään 21 vuotta. WSOP:sta muodostui Madsenille menestyksekäs hänen voitettuaan kaksi turnausta. 21-vuotiaana ja viisi viikkoa vanhana hänestä tuli kaikkien aikojen nuorin WSOP-rannekkeen voittanut pelaaja (ennätyksen rikkoi seuraavana vuonna Steve Billirakis). Madsen valittiin myös WSOP:n vuoden pelaajaksi.


title: Jeff Madsen

text: Keväällä 2007 Madsen oli kahdeksas WPT:n Bay 101 Shooting Stars -turnauksessa. Saman vuoden WSOP:ssa hän saavutti kaksi rahasijaa.


title: Jeff Madsen

text: Madsen edustaa Full Tilt Poker -nettipokerihuonetta.


title: Jeff Madsen

text: Elokuussa 2007 Madsenin pokeriuran turnauspalkkiot ylittivät 1,6 miljoonaa dollaria..


title: Oulun matkakeskus

text: Oulun matkakeskus on Ouluun rautatieaseman alueelle suunniteltu matka- ja kauppakeskus. Keskuksen rakentamisen piti alkaa vuosina 2008–2009, mutta rakentamisen aloitus on viivästynyt.


title: Oulun matkakeskus

text: Uutta asemakaavaa 3,2 hehtaarin kokoiselle alueelle haki maanomistaja VR-kiinteistöt. Kaupunki kaavoitti alueelle kaikkiaan runsaat 20 000 kerrosneliötä, joista varsinaista liikennepalvelujen tilaa on noin kahdeksan prosenttia, loput yrityksille myytävää liike- ja toimistotilaa. Kerroksia kauppakeskukseen tulee kahdesta kuuteen. Alue oli Oulussa ensimmäinen kaavoitushanke jossa kaavan suunnitteluvaiheessa käytettiin hyväksi 3D-virtuaalimallia.


title: Oulun matkakeskus

text: Ympäristöministeriö, VR-Yhtymä Oy, Museovirasto, Ratahallintokeskus, Valtion kiinteistölaitos ja Metsäntutkimuslaitos olivat vuonna 1998 tehneet menettelytapasopimuksen valtakunnallisesti merkittävien rautatie- ja asema-alueiden suojelusta, jossa Oulun asemanseudulta säilytettävän arvoisiksi listattiin ainoastaan asemarakennus ja entinen asemaravintolarakennus. Kaava noudatti tätä sopimusta, vaikka asemakaavaa varten laaditun rakennushistoria selvityksessä lähes kaikki alueen rakennukset todettiin yhtä arvokkaiksi. Oulun asema-alueella on kymmenkunta rakennusta, joista vanhimmat ovat 1800-luvulta.


title: Oulun matkakeskus

text: Kaavaluonnos sai aikaan runsaasti keskustelua oululaisessa mediassa. Keskustelussa nousi päällimmäisiksi asioiksi vanhojen rakennusten suojelu ja kaavamuutos alueen suppea tarkastelu. Purettavien rakennusten, erityisesti sodanaikaisen sirpalesuojatun vara-aseman, kivikukon, ja punatiilisen VR:n entisen toimistorakennuksen säilytystarpeesta keskusteltiin vilkkaasti. Lisäksi keskustelussa nousi esille rautatie- linja-autoasemien välisen yhteyden parantaminen: hanke ei toteuta pitkään vireillä ollutta ajatusta yhdistää rautatieaseman ja viereisen linja-autoaseman toimintoja saman katon alle.. Laajentamalla kaavamuutosaluetta radan toiselle puolelle oltaisiin voitu samalla ratkaista sekä joukkoliikenteen ongelmia että säilyttää aseman vanhat rakennukset.


title: Oulun matkakeskus

text: Kaupunginvaltuusto vahvisti asemakaavan elokuussa 2005. Korkein hallinto-oikeus hylkäsi kaavasta tehdyt valitukset kesäkuussa 2007. Muotovirheen vuoksi Pohjois-Pohjanmaan ympäristökeskus joutuu kuitenkin käsittelemään asemanseudun suojeluesityksen uudestaan: mikäli lausunto on suojelulle kielteinen hanke toteutuu, mikäli kielteinen, on koko asemakaava suunniteltava uudestaan.


title: Oulun matkakeskus

text: Kauppakeskukseen sijoitetaan VR:n henkilöliikennepalveluiden lisäksi runsaasti kaupallista tilaa: erikoistavarakaupan liiketilaa, päivittäistavarakauppa, ravintoloita, hotelli ja toimistotilaa. Hanke on suunnitteluasteella ainakin vuoteen 2008. Hankkeesta on teetetty erilaisia visualisointeja ja virtuaalimalleja.


title: Adolf Bernard Meyer

text: Adolf Bernard Meyer (11. lokakuuta 1840 Hampuri – 5. helmikuuta 1911 Berliini) oli saksalainen antropologi ja lintutieteilijä.


title: Adolf Bernard Meyer

text: Meyer oli Dresdenin antropologian ja kansatieteen museon professori. Hän matkusteli Indonesiassa, Filippiineillä ja Papua-Uudessa-Guineassa, ja kuvaili tieteelle useita uusia lintulajeja, kuten vuoritalekanan. Hän tutki myös kädellisiä. Hänen kunniakseen on nimetty ruskosirppinokka ("Epimachus meyeri").


title: Minamitori-shima

text: Minamitori-shima (, ) on Japanille kuuluva korallisaari luoteisella Tyynellämerellä. Saaren pinta-ala on 1,2 neliökilometriä ja se kuuluu Ogasawara-saariin. Hallinnollisesti saari on osa Tokioa.


title: The Zeta Project

text: The Zeta Project on yhdysvaltalainen Warner Bros. Animationin tuottama animaatiosarja, joka on Batman of the Futuresta tehty spin-off sarja. Sen loi Robert Goodman ja pääosissa esiintyivät Diedrich Bader ja Julie Nathanson. Sarja palkittiin vuosina 2001 ja 2002 WIN-palkinnolla ja se sai myös kaksi Daytime Emmy ehdokkuutta vuosina 2002 ja 2003.


title: The Zeta Project

text: Sarja kertoo päähahmosta nimeltä Infiltration Unit Zeta, joka on hallituksen suunnittelema robotti, jonka tehtävänä on tuhota kohteensa ja myös esittää sitä hologrammisen projektorin avulla. Erään tehtävän aikana Zeta koki kriisin itsensä kanssa hyvyydestä ja elämän tärkeydestä, jonka myötä se ei enää halunnut tappaa ketään. Samalla Zeta karkasi hallituksen palveluksesta, jolloin se sai peräänsä NSA agentteja. Heitä johtaa agentti Bennett, mukanaan agentit Lee, West ja Rush. Karkumatkallaan Zeta kohtaa 15-vuotiaan karkulaistytön, Ro Rowenin, jonka kanssa Zeta etsii luojaansa tohtori Seligiä, todistaakseen olevansa muuttunut hyväksi ja toivoen saavansa vapauden.


title: The Zeta Project

text: 1. tuotantokausi (2001)


title: The Zeta Project

text: 2. tuotantokausi (2002)


title: The Zeta Project

text: Wizard Magazine listasi vuonna 2001 The Zeta Projectin sijalle 73 laatimassaan kautta aikain sadan parhaan animaatiosarjan listalla.


title: Blemmyit

text: Blemmyit (, ) olivat nubialainen paimentolaisheimo, joka mainitaan useaan otteeseen roomalaisten historioitsijoiden kirjoituksissa. Keisariajalla blemmyit tekivät usein ryöstöretkiä Rooman hallitsemaan Aegyptuksen provinssiin.


title: Blemmyit

text: Joissakin kuvitteellisissa kirjoituksissa blemmyitä kuvataan afrikkalaiseksi tai intialaiseksi ihmisheimoksi, jonka jäsenillä ei ollut päätä, vaan heidän kasvonsa olivat heidän rinnassaan. Roomalainen maantieteilijä Plinius vanhempi kertoo heimon olemassaolosta "Naturalis historia" -teoksessa. Ennen Pliniusta Herodotos kertoo itäisessä Libyassa elävän paimentolaisia alavalla ja hiekkaisella alueella. Tämän alueen länsipuoli taas on vuoristoista ja metsien peittämää aluetta, jossa asuu villipetoja. Herodotoksen mukaan alueella elää päättömiä miehiä ("akefaloi"). Keskiajalla ihmisiä peloteltiin väittämällä, että tällaisia heimoja asuu tuntemattomilla mailla, Heimoja käytettiin myös verukkeena huonolle valloitusmenestyksille tuntemattomilla mailla.


title: Sastamala (pitäjä)

text: Sastamalan pitäjä eli Saastamala oli suuri Satakunnan historialliseen maakuntaan kuulunut pitäjä. Se lienee muodostunut jo 1200-luvulla. Sastamala-nimi esiintyi ensimmäisen kerran muodossa "Sastamall" eräässä kuningas Birger Maununpojan kirjeessä vuodelta 1300 tai 1303. Piispa Pentti Gregoriuksenpoika mainitsi Sastamalan itsenäisenä seurakuntana vuonna 1328.


title: Sastamala (pitäjä)

text: Ennen Sastamalan kirkkopitäjää oli arkeologi Unto Salon mukaan olemassa kaksi rautakautista muinaispitäjää, Karkku ja "Tyrvää" (jälkimmäisen alkuperäisestä nimestä ei ole tietoa).


title: Sastamala (pitäjä)

text: Keskiajalta lähtien Sastamala kuului 1300-luvulla syntyneeseen Kokemäenkartanon linnalääniin ja myöhemmin vuonna 1634 perustettuun Turun ja Porin lääniin. Vuonna 1412 Kokemäenkartanon lääni jaettiin kahteen kihlakuntaan, Ylä- ja Ala-Satakuntaan. Sastamala kuului Ylä-Satakuntaan.


title: Sastamala (pitäjä)

text: Sastamalan kirkkopitäjän seurakuntakirkkoon nykyisen Sastamalan kirkon paikalle vaelsi seurakuntaa Pohjanmaalta asti. Kirkkopitäjän keskuskirkot lienevät olleet erilaisia puisia kirkkoja ennen Sastamalassa vielä tänäkin päivänä seisovan harmaakivisen Sastamalan kirkon rakentamista 1500-luvulla. Kirkkopitäjä ulottui ""Näsijärvestä Pohjanlahteen ja nykyisen Vammalan seuduilta Pohjanmaan lakeuksien rajoille asti"". Siihen kuului myös koko pohjoinen Satakunta.


title: Sastamala (pitäjä)

text: Tästä kirkkopitäjästä muodostuivat alueen myöhemmät seurakunnat. Muistona Sastamalan pitäjän vanhoista eräomistuksista on myös Pohjanlahden rannalla sijaitsevan Merikarvian ruotsinkielinen nimi Sastmola.


title: Sastamala (pitäjä)

text: Myöhemmin Sastamala hajosi kahteen osaan. Sastamalasta irtaantui ensimmäisenä Kyrön pitäjä (Hämeenkyröstä-Kankaanpäästä Kyröjoen suistoon Pohjanlahdelle ulottuva alue), keskuksenaan Hämeenkyrö. Ala-Sastamalan alueesta kehittyivät Tyrvää, Vammala, Kiikoinen ja Kiikka.


title: Sastamala (pitäjä)

text: Pietari Brahen aikoina 1600-luvun alkupuolella, jolloin seurakuntia pilkottiin yleisemminkin, Sastamalasta irtautui Ylä-Sastamala eli Mouhijärvi, joka oli jo jonkin aikaa ennen irtautumista ollut kappeliseurakuntana. Ylä-Sastamalasta muodostuivat sittemmin Mouhijärvi, Suodenniemi ja Lavia. Viimeisenä itsenäistyi Suoniemi vuonna 1908. Tyrväätä eli Kallialaa nimitettiin Ala-Sastamalaksi.